
 讗讬诇讬诪讗 讚诪讟讬讗 诇讬讛 讘专讜讞 诪爪讜讬讛 讘讚讬谞讬 讗讚诐 谞诪讬 诇讬讞讬讬讘. 讜讗''转 讻讬讜谉 砖讗讬谉 讞讬诇讜拽 讘讬谉 诪拽专讘 讚讘专 讗爪诇 讛讗砖 讜讘讬谉 诪拽专讘 讛讗砖 讗爪诇 讛讚讘专 讗诪讗讬 讗诪专讬谞谉 讘驻专拽 讻诇 讛谞砖专驻讬谉 (住谞讛讚专讬谉 讚祝 注讝. 讜砖诐) 讻驻转讜 讘诪拽讜诐 砖住讜祝 讞诪讛 讗讜 爪讬谞讛 诇讘讗 驻讟讜专 诇讬讞讬讬讘 诇诪''讚 讗砖讜 诪砖讜诐 讞爪讬讜 讜讻谉 讻驻转讜 诇驻谞讬 讗专讬 讜讬''诇 讚讜讚讗讬 讗讬 讻驻转讜 讜讛讘讬讗讜 讘诪拽讜诐 砖住讜祝 讞诪讛 讗讜 爪讬谞讛 诇讘讗 讗讜 讗专讬 讞讬讬讘 讗讘诇 讛转诐 诪讬讬专讬 砖讻驻转讜 讘诪拽讜诐 砖讛讬讛 讜诇讗 讛讝讬讝讜 诪诪拽讜诪讜 讜诇讗 讛讜讬 诪爪诪爪诐 讛讜讗讬诇 讜讛讞诪讛 讜讛爪讬谞讛 讜讛讗专讬 讗讬谉 注诇讬讜 讘砖注转 讻驻讬转讛 讜讛讛讬讗 讚讗转拽讬诇 注诇讬讛 讘讚拽讗 讚诪讬讗 讗驻讬诇讜 讻驻转讜 讜讛讘讬讗讜 砖诐 讜讗讞''讻 讗转拽讬诇 驻讟讜专 讚讚诪讬 诇讝讜专拽 讞抓 讜转专讬住 讘讬讚讜 讜讗驻讬诇讜 拽讚诐 讛讜讗 讜谞讟诇讜 驻讟讜专 讜讗''转 讛讛讬讗 讚讛砖讬讱 讘讜 讗转 讛谞讞砖 讚驻讟讜专 诇诪''讚 诪注爪诪讜 讛讜讗 诪讻讬砖 讗诪讗讬 驻讟讜专 诇驻讬 诪讛 砖驻讬专砖 讘砖诪注转讬谉 讚驻讬 驻专讛 (讚祝 讻讙:) 砖砖诐 讬讚讜 诇转讜讱 驻讬讜 讜讛砖讬讱 诇讬讞讬讬讘 诪砖讜诐 讗砖讜 讚讜讚讗讬 讛谞讞砖 讬讝讬拽 讛讗讚诐 讜讬''诇 讚砖讗谞讬 讛转诐 砖讗讬谉 讛讗专住 注讚讬讬谉 讘注讜诇诐: 诪诪讜谞讗 讘注讬 诇砖诇讜诪讬. 讜讻讬 转讬诪讗 驻讟讜专 诪讚讬谞讬 讗讚诐 诪砖讜诐 讚诇讗 讬讚注讬' 砖讛诐 注讚讬 砖拽专 诪''诪 讻讬讜谉 砖讗诐 讛讬讬谞讜 讬讜讚注讬谉 砖讛诐 注讚讜转 砖拽专 诪砖诇诐 讗讬谉 砖讬讬讱 诇诪讬转谞讬 驻讟讜专 诪讚讬谞讬 讗讚诐: 讗诇讗 诇讞讘专讬讛. 讻讙讜谉 砖讗讬谉 诇讞讘专讬讛 诪讛 诇砖诇诐 讗讜 砖讛诇讱 诇诪讚讬谞转 讛讬诐 讗讜 讻讙讜谉 砖讗讬谉 讗谞讜 讬讜讚注讬诐 砖讛诐 注讚讬 砖拽专 讜讚讜拽讗 砖讜讻专 讗讘诇 讗诪专 驻讟讜专 诪讚讬谞讬 砖诪讬诐 讚住讘讜专 砖诇讗 讬砖诪注讜 诇讜 讚讗讬谉 谞专讗讛 诇讜诪专 讚谞拽讟 砖讜讻专 诇讗砖诪讜注讬谞谉 讚讗驻讬' 砖讜讻专 驻讟讜专 诪讚讬谞讬 讗讚诐 砖讗讬谉 讝讛 砖讜诐 讞讬讚讜砖 讜诇拽诪谉 诇讗 注讘讬讚 爪专讬讻讜转讗 讗诇讗 诪讚讬谞讬 砖诪讬诐 讜注讜讚 . 讚讘驻讬专拽讬谉 转谞谉 (讚祝 谞讟:) 讛砖讜诇讞 讗转 讛讘注专讛 讘讬讚 讞砖''讜 驻讟讜专 诪讚讬谞讬 讗讚诐 讜讞讬讬讘 讘讚讬谞讬 砖诪讬诐 砖诇讞 讘讬讚 驻拽讞 讛驻拽讞 讞讬讬讘 诪砖诪注 讚砖讜诇讞 驻讟讜专 讗祝 诪讚讬谞讬 砖诪讬诐: 驻砖讬讟讗 讗诐 诇讗 讬讙讬讚 讜讻讜'. 讜讗''转 讛''诪 讻砖注讘专 注诇 砖讘讜注转讜 讻讚讻转讬讘 讜砖诪注讛 拽讜诇 讗诇讛 讜讬''诇 讚讛''拽 拽专讗 讻砖注讜讘专 讘讚讘专 砖讗诐 诇讗 讬讙讬讚 讛讬讛 谞讜砖讗 注讜谉 讗讝 讬讘讬讗 拽专讘谉 砖讘讜注讛 讗讘诇 讘诇讗 砖讘讜注讛 谞诪讬 讗讬讻讗 谞砖讬讗讜转 注讜谉 讻讚诪讜讻讞 讘诪转谞讬' 讘讗讞讚 讚讬谞讬 诪诪讜谞讜转 (住谞讛讚专讬谉 讚祝 诇讝:) 讜讚讜拽讗 讘讘''讚 讚讻砖讗讜诪专讬诐 讗讬谉 讗谞讜 讬讜讚注讬诐 诇讛注讬讚 砖讜讘 讗讬谞诐 讬讻讜诇讬谉 诇讛注讬讚 讚讻讬讜谉 砖讛讙讬讚 砖讜讘 讗讬谞讜 讞讜讝专 讜诪讙讬讚 讜讛讬讬谞讜 讗诐 诇讗 讬讙讬讚 讚拽专讗 讗讘诇 讞讜抓 诇讘''讚 讗讬谉 诇讞讜砖 砖讬讻讜诇 诇讞讝讜专 讜诇讛注讬讚: 讛注讜砖讛 诪诇讗讻讛 讘诪讬 讞讟讗转. 注讚 砖诇讗 谞转谉 讛讗驻专 讻讚转谞讬讗 讘诪住' 驻专讛 (驻''讚 诪''讚) 驻专讛 谞驻住诇转 讘诪诇讗讻讛 注讚 砖转注砖讛 讗驻专 讜讛诪诇讗讻讛 驻讜住诇转 讘诪讬诐 注讚 砖讬砖讬诐 讛讗驻专 诇转讜讻讛 讜讘住驻专讬 讬诇讬祝 诪拽专讗 讬讻讜诇 讗祝 拽讚砖谉 转''诇 诇诪砖诪专转 诇诪讬 谞讚讛 讜诇讗 砖讻讘专 诪讬 谞讚讛: 驻讟讜专 诪讚讬谞讬 讗讚诐. 讘驻' 讛谞讬讝拽讬谉 (讙讬讟讬谉 谞讙.) 驻专讬讱 诪讬谞讬讛 诇诪''讚 讛讬讝拽 砖讗讬谉 谞讬讻专 砖诪讬讛 讛讬讝拽: 讗讘诇 讛谞讬 讗爪讟专讬讱 诇讬讛. 讜讗''转 讛谞讜转谉 住诐 讛诪讜转 谞诪讬 讞讬讚讜砖 讛讜讗 诇诪讬转谞讬 讻讚讗诪专讬谞谉 诇注讬诇 (讚祝 诪讝:) 讚讗驻讬诇讜 住诐 讛诪讜转 讚诇讗 注讘讬讚讗 讚讗讻诇讛 讞讬讬讘 讘讚讬谞讬 砖诪讬诐 讜砖诪讗 讗讬谉 讻诇 讻讱 讞讬讚讜砖: 讻住讜讬讬 讻住讬转讬讛. 讜讗''转 讙诇讜讬 讜讬讚讜注 诇诪拽讜诐 诇诪讛 谞转讻讜讬谉 讗诐 诇讟讜讘讛 讗诐 诇专注讛 讜讬''诇 讚讗驻讬' 讘诪转讻讜讬谉 诇讟讜讘讛 砖诇讗 讬诪讛专 诇砖专讜祝 讜讬讜讻诇 诇讛爪讬诇 讘注诇 讛讘讬转 讘转讜讱 讻讱 诪''诪 讘讚讬谞讬 砖诪讬诐 讞讬讬讘 讚讗讬讘注讬 诇讬讛 诇讗讝讚讛讜专讬 讜诇讗住讜拽讬 讗讚注转讬讛 砖诇讗 讬讘讗 诇讜 讛驻住讚 讘讻讱: 诪讛讜 讚转讬诪讗 讛讜讬讗 诇讛 转讞诇转讜 讘驻砖讬注讛 讜住讜驻讜 讘讗讜谞住 拽诪''诇 讚讻讜诇讛讜 驻砖讬注讛 讛讬讗. 拽''拽 讚讛''诇 诇诪讬诪专 诪讛讜 讚转讬诪讗 讻讜诇讛 讗讜谞住 讛讜讗 讜讻讙讜谉 砖谞注诇 讻诇 讻讱 讬驻讛 砖讗讬谞讛 讬讻讜诇讛 诇爪讗转 讗诇讗 讘讞转讬专讛 拽诪砖诪注 诇谉 讚驻讜砖注 讛讜讗 讗爪诇 讞转讬专讛 砖讛谞讬讞讛 讘讞诪讛: 

专砖讘"讗

讗诇讬诪讗 讘讻讜转诇 讘专讬讗. 讘讚讬谞讬 讗讚诐 谞诪讬 诇讬讞讬讬讘 诇讗讜 讞讬讬讘 讘讘讛诪讛 拽讗诪专 讚讙专诪讗 讘注诇诪讗 讛讜讗 讜讻讚拽转谞讬 讘诪转谞讬转讬谉 讗讜 砖驻专爪讜讛 诇住讟讬诐 驻讟讜专讬谉 讜诪砖诪注 驻讟讜专讬谉 讘讬谉 砖讛讝讬拽讛 讘讬谉 砖讛讜讝拽讛 讚讙专诪讗 讛讬讗 讜转谞谉 讛讜爪讬讗讜讛 讞讬讬讘讬谉 讜讗讜拽讬诪谞讗 讘砖讛讻讬砖讜讛 讗诇讗 讘讚讬谞讬 讗讚诐 诇讞讬讬讘 注诇 讛讻讜转诇 拽讗诪专 讜讗讬讻讗 诇诪讬讚拽 诪讗讬 拽砖讬讗 诇讬讛 讚诇诪讗 驻讟讜专 注诇 讛讘讛诪讛 拽讗诪专 讬"诇 讻诇 砖讞讬讬讘 讻诇诇 讘讚讬谞讬 讗讚诐 注诇 诪讛 砖驻专抓 诇讗 讛讜"诇 诇诪讬转谞讬 住转诐 驻讟讜专 讜讗"转 讗"讻 讻讬 讗讜拽讬诪谞讗 讘讻讜转诇 专注讜注 讗讬 驻讟讜专 讜讞讬讬讘 注诇 讛讻讜转诇 拽讗诪专 讘讻讜转诇 专注讜注 讗诪讗讬 讞讬讬讘 讘讚讬谞讬 砖诪讬诐 讜讛诇讗 讛讘注诇讬诐 讞讬讬讘讬诐 诇住讜转专讜 讻讚讬 砖诇讗 讬驻讜诇 注诇 讘谞"讗 讜注讜讚 讗讬 讗讻讜转诇 诇诪讛 诇讬 诇诪讬诪专 讘驻谞讬 讘讛诪转 讞讘专讜 讬"诇 讚讛"拽 讛驻讜专抓 讙讚专 专注讜注 讘驻谞讬 讘讛诪转 讞讘专讜 驻讟讜专 讘讬谉 注诇 讛讻讜转诇 讘讬谉 注诇 讛讘讛诪讛 诪讚讬谞讬 讗讚诐 讜诪讬讛讜 讞讬讬讘 注诇 讛讘讛诪讛 诪讚讬谞讬 砖诪讬诐 讜诇讗 讛讬讛 诇讜 诇驻专讜抓 注讚 砖讬讜讚注 诇讘注诇讬诐 讜讬砖诪专讜 讗转 讘讛诪转谉 讜讛讗 讚讗诪专讬谞谉 诇拽诪谉 诪讛讜 讚转讬诪讗 讻讬讜谉 讚诇诪住转专讬讛 拽讗讬 讻讚讬 砖诇讗 讬驻讜诇 注诇 讘谞讬 讗讚诐 讛讜讛 讗诪讬谞讗 讻诇 讛拽讜讚诐 讝讻讛 讜讗讬谞讜 爪专讬讱 诇讞讜砖 讗驻讬诇讜 注诇 讛讘讛诪讛 拽诪"诇 讚讞讬讬讘 讘讚讬谞讬 砖诪讬诐 注诇 讛讘讛诪讛.





讛讬讻讬 讚诪讬 讗讬 讚诪讟讬讗 讘专讜讞 诪爪讜讬讛 讗驻讬诇讜 讘讚讬谞讬 讗讚诐 谞诪讬 讞讬讬讘. 讗讬讻讗 诇诪讬讚拽 讚讛讻讗 诪砖诪注 讚诪拽专讘 拽诪讛 讗爪诇 讛讗砖 讻诪拽专讘 讛讗砖 讗爪诇 讛拽诪讛 讜讗诇讜 讘驻专拽 讛谞砖专驻讬谉 讗诪专讬谞谉 讻驻转讜 讘诪拽讜诐 砖住讜祝 讞诪讛 诇讘讗 住讜祝 爪谞讛 诇讘讗 驻讟讜专 讜讻谉 讻驻转讜 诇驻谞讬 讗专讬 讜转讬' 讘转讜住' 讚讛转诐 谞诪讬 讗诇讜 讻驻转讜 讜讛讘讬讗讜 诇诪拽讜诐 砖住讜祝 讞诪讛 诇讘讗 讞讬讬讘 讗诇讗 讛转诐 讘砖诇讗 讛讝讬讝讜 诪诪拽讜诪讜 讗诇讗 砖讻驻转讜 讘诪拽讜诐 砖讛讜讗 讻讚讬 砖诇讗 讬讻讜诇 诇讘专讜讞 讜诪爪诪爪诐 谞诪讬 诇讗 讛讜讜 砖诇讗 讗诪专讜 诪爪诪爪诐 讗诇讗 讻砖讛讜讗 讘转讜讱 讛讗砖 讘转讜讱 讛诪讬诐 讜讛讜讗 诪爪诪爪诪讜 砖诐 讜讗讬谞谞讜 诪谞讬讞 诇讜 诇注诇讜转 讗讘诇 讻驻转讜 讘诪拽讜诐 砖住讜祝 讞诪讛 诇讘讗 砖讗讬谉 注讚讬讬谉 讛讞诪讛 砖诐 讗讜 砖讗讬谉 讛讗专讬 注诇讬讜 讗讬谉 讝讛 诪爪诪爪诐 讜讛讗 讚讗诪专讬谞谉 讘驻专拽 讻讬爪讚 讛专讙诇 讘砖讛砖讬讱 讘讜 讗转 讛谞讞砖 驻讟讜专 诇诪"讚 讗专住 谞讞砖 诪注爪诪讜 讛讜讗 诪拽讬讗 讜诪驻专砖讬诐 诇讛 讗驻讬诇讜 诇拽讞 讬讚 讞讘专讜 讜讛讻谞讬住讛 诇转讜讱 驻讬 讛谞讞砖 讜讗诪讗讬 讜讛诇讗 拽专讘 讬讚讜 诇讗专住 诇讗 讛讬讗 讚砖讗谞讬 讛转诐 讚讘讗讜转讛 砖注讛 诇讗 讛讬讛 讛讗专住 讘注讜诇诐 讜讛转诐 讘讬谉 砖拽专讘 诇讜 讗转 讛谞讞砖 讘讬谉 砖拽专讘 讬讚讜 诇谞讞砖 驻讟讜专 讜讛讗 讚驻讟专讬' 讘驻专拽 讛谞砖专驻讬谉 讻驻转讜 讜讗砖拽讜诇 注诇讬讛 讘讚拽讗 讚诪讬讗 诇讗 砖谞讗 讻驻转讜 讘诪拽讜诪讜 讜诇讗 砖谞讗 讻驻转讜 讜讛讝讬讝讜 讜拽专讘讜 诇诪讬讗 讜讗讞"讻 讗砖拽讜诇 注诇讬讛 讘讚拽讗 讚诪讬讗 驻讟讜专 讚讛讛讬讗 讚诪讬讗 诇讝专拽 讞抓 讜转专讬住 讘讬讚讜 讗驻讬诇讜 拽讚诐 讜谞讟诇讜 驻讟讜专 讻讚讗讬转讗 讛转诐.





讗诇讗 诇讞讘专讬讛. 讜讻讙讜谉 砖讛诇讱 讞讘专讜 诇诪讚讬谞转 讛讬诐 讗讜 砖讗讬谉 诇讜 诪讛 诇砖诇诐 讗驻"讛 讛讜讗 驻讟讜专 诪讚讬谞讬 讗讚诐.





讗讬 讘转专讬 诪讚讗讜专讬讬转讗 谞诪讬 诪讞讬讬讘. 讻诇讜诪专 诇讗 讛讬讛 爪专讬讱 诇讜诪专 讘讝讜 专' 讬讛讜砖注 讚诪讞讬讬讘 讘讚讬谞讬 砖诪讬诐 讚驻砖讬讟讗 砖讛转讜专讛 讞讬讬讘转讜 讚讻转讬讘 讗诐 诇讗 讬讙讬讚 讜谞砖讗 注讜谞讜 讜转讬' 讛讛讜讗 讘谞砖讘注 讜讻驻专 讻转讬讘 讚讞讬讬讘 讘拽专讘谉 讻讚讻转讬讘 讜砖诪注讛 拽讜诇 讗诇讛. 讬"诇 讚拽专讗 讛讻讬 拽讗诪专 讻砖注讜讘专 讘讚讘专 砖讗诐 诇讗 讛讬讛 诪讙讬讚 谞讜砖讗 注讜谉 讗讜 砖诪注 拽讜诇 讗诇讛 讞讬讬讘 拽专讘谉 讜讗讬谉 转讬专讜抓 讝讛 诪讞讜讜专 讘注讬谞讬 讚诪谞讗 诇讬讛 讚讛讻讬 拽讗诪专 拽专讗 讚诪拽砖讛 讻诇 讻讱 讘驻砖讬讟讜转 讚讗讜专讬讬转讗 谞诪讬 讞讬讬讘 讜诪住转讘专讗 讚诪诪讬诇讗 砖诪注讬谞谉 诇讛 讚讛讛讬讗 讘砖砖诪注 拽讜诇 讗诇讛 讗注"驻 砖诇讗 注谞讛 讗诪谉 讛讬讗 讜讗驻"讛 讘砖诇讗 讛讙讬讚 讗讬讻讗 谞砖讬讗讜转 讞讟讗 讜讗诐 讗讬转讗 讚讻砖诇讗 砖诪注 拽讜诇 讗诇讛 讜讻讜驻专 讘注讚讜转讜 讘讘"讚 诇讬讻讗 谞砖讬讗讜转 讞讟讗 讜诇讗 讞讬讬讘转讜 转讜专讛 诇讛注讬讚 诇诪讛 诪讘讬讗 拽专讘谉 注诇 砖诪讬注转 拽讜诇 讘诇讘讚 讗讟讜 诪讬 砖讗讜诪专 诇讞讘专讜 诪砖讘讬注 讗谞讬 注诇讬讱 砖转讗诪专 讻谉 讜讻谉 砖专讗讬转 讜诇讗 讛讙讬讚 诪讬 诪讞讬讬讘 讜拽专讜讘讬诐 砖讗讬谞诐 诪注讬讚讬谉 诇讜 讗讬谞诐 讞讬讬讘讬诐 诪驻谞讬 砖讗讬谉 讘注讚讜转谉 讻诇讜诐 讜讗讬谉 讞讬讬讘讬谉 诇讛注讬讚讜 讜讗祝 讛讻砖专讬诐 讻讬讜爪讗 讘讛诐 诇讗 讛讬讜 讞讬讬讘讬诐 讻诇 砖诇讗 注谞讜 讗诪谉 讻谞"诇.





诪讛 砖讗诪专讜: 讞讬讬讘 讘讚讬谞讬 砖诪讬诐. 讛讬讬谞讜 砖讻驻专 讘讘"讚 讗讘诇 砖诇讗 讘讘"讚 讗祝 诪讚讬谞讬 砖诪讬诐 驻讟讜专 砖讛专讬 讬讻讜诇 诇讞讝讜专 讜诇讛注讬讚讜 讘讘"讚 讗注"驻 砖讻驻专 讘讞讜抓 讜讻讚讗讬转讗 讛转诐 讘砖讘讜注讜转.





讗诇讗 讘讞讚. 讻诇讜诪专 讘讞讚 砖讗讬谞讜 诪讞讬讬讘 讘注讚讜转讜 诪诪砖 诪诪讜谉 讘注讚 讗讞讚 讘注诇诪讗 讗讘诇 注讚 讗讞讚 讛诪讞讬讬讘 诪诪讜谉 讘注讚讜转讜 诪诪砖 讻注讚 讚谞住讻讗 讚专' 讗讘讗 讞讬讬讘 谞诪讬 诪讚讗讜专讬讬转讗 讻讘讬 转专讬.





讛注讜砖讛 诪诇讗讻讛 讘诪讬 讞讟讗转 讜讘驻专转 讞讟讗转. 驻讬专讜砖 讘诪讬 讞讟讗转 拽讜讚诐 砖谞转谉 诇转讜讻谉 讗转 讛讗驻专 讜讘驻专转 讞讟讗转 拽讜讚诐 砖谞注砖讬转 讗驻专 讻诪讜 砖砖谞讬谞讜 讘诪住讻转 驻专讛 驻专讛 驻住讜诇讛 讘诪诇讗讻讛 注讚 砖诇讗 转注砖讛 讗驻专 讜讛诪诇讗讻讛 驻讜住诇转 讘诪讬诐 注讚 砖讬讟讬诇讜 讗转 讛讗驻专 讜讛讗 讚讗诪专讬谞谉 讚驻讟讜专 诪讚讬谞讬 讗讚诐 讻诪"讚 讛讬讝拽 砖讗讬谞讜 谞讬讻专 诇讗 砖诪讬讛 讛讬讝拽 讻讚讗讬转讗 讘驻专拽 讛谞讬讝拽讬谉.





讗讘诇 讛谞讬 讗爪讟专讬讻讬 诇讬讛. 讛拽砖讜 讘转讜住' 讗诪讗讬 诇讗 讗诪专 谞诪讬 讛谞讜转谉 住诐 讛诪讜转 讘驻谞讬 讘讛诪转 讞讘专讜 讚讗祝 讛讬讗 讛讜讬 讞讚讜砖 讻讚讗诪专讬谞谉 讘驻专拽 讛驻专讛 讚讗诪专 诇讗 讛讜讛 诇讛 诇诪讬讻诇 讜讘注讬谞谉 诇诪讬诪专 讗祝 讘讚诇讗 注讘讬讚讗 讚讗讻诇讛 讜讗驻"讛 讞讬讬讘 讘讚讬谞讬 砖诪讬诐 讜讛诐 转讬专爪讜 讚砖诪讗 讗讬谞讜 讻诇 讻讱 讞讚讜砖 讜讬砖 住驻专讬诐 讚诪讬讬转讬 诇讬讛 讛讻讗 讘讛谞讱 讚拽讗诪专 讜转讜 诇讬讻讗 讜讻讱 讛讬讗 讘驻专"讞 讝"诇.





诪讛讜 讚转讬诪讗 诇讬诪讗 讚讘专讬 讛专讘 讜讚讘专讬 讛转诇诪讜讚 讚讘专讬 诪讬 砖讜诪注讬谉 讗驻讬诇讜 讘讚讬谞讬 砖诪讬诐 诇讗 诇讬讞讬讬讘 拽讗 诪砖诪注 诇谉. 讜讚讜拽讗 砖讜讻专 讗讘诇 讗讜诪专 讗驻讬诇讜 讘讚讬谞讬 砖诪讬诐 讗讬谞讜 讞讬讬讘 讚讗讬 讗驻砖专 诇讜诪专 讚砖讜讻专 讚谞拽讟 诇讜诪专 讚讗驻讬诇讜 砖讜讻专谉 驻讟讜专 诪讚讬谞讬 讗讚诐 讚驻砖讬讟讗 讚讙专诪讗 讘注诇诪讗 讛讬讗.





讛诪讗讬专讬

讛驻讜专抓 讙讚专 诇驻谞讬 讘讛诪转 讞讘专讜 讗诐 讻讜转诇 专注讜注 讛讜讗 讗注"驻 砖注讜诪讚 诇住转讜专 讞讬讬讘 讛讜讗 讘讚讬谞讬 砖诪讬诐 讜诪"诪 驻讟讜专 诪讚讬谞讬 讗讚诐 砖讛专讬 诇讻讱 讛讜讗 注讜诪讚 讜讗诐 讻讜转诇 讘专讬讗 讛讜讗 讞讬讬讘 注诇 讛讻讜转诇 讗祝 讘讬讚讬 讗讚诐 讜诪"诪 注诇 讛讘讛诪讛 讗诐 讬爪讗讛 讜谞讗讘讚讛 讗讜 讬爪讗讛 讜讛讝讬拽讛 讜谞转讞讬讬讘讜 讘注诇讬诐 讘谞讝拽讬讛 驻讟讜专 砖讗讬谉 讝讛 讗诇讗 讙专诪讗 讘注诇诪讗 讜诪讛 砖讛拽砖讜 讘讻讗谉 讗讬 讘讻讜转诇 讘专讬讗 讗祝 讘讚讬谞讬 讗讚诐 谞诪讬 诇讬讞讬讬讘 驻讬专讜砖讜 注诇 讛讻讜转诇:



讙讚讜诇讬 讛诪讞讘专讬诐 驻讬专砖讜 讚讘专 讝讛 注诇 讛谞讝拽 讜诇讗 注诇 讛讻讜转诇 砖讗诐 注诇 讛讻讜转诇 讗驻讬诇讜 讛讜讗 专注讜注 讞讬讬讘 讘讚诪讬 专注讜注 讗祝 讘讬讚讬 讗讚诐 讜讗诐 转驻专砖 砖讛讜讗 注讜诪讚 诇住转讬专讛 讜讬砖 讻讗谉 诪爪讜讛 讗诐 讻谉 讗祝 讘讚讬谞讬 砖诪讬诐 讗讬谉 讻讗谉 讞讬讜讘 讗诇讗 砖讬专讗讛 诇讬 讛讜讗讬诇 讜诪"诪 诪转讻讜讬谉 讛讜讗 诇讛讝讬拽 讜诇讗 诇诪爪讜讛 讞讬讬讘 讘讚讬谞讬 砖诪讬诐 讜诪"诪 讛诐 诪讞讝拽讬诐 讗转 讚讘专讬讛诐 诪砖讗专 爪讚讚讬诐 讜讛讜讗 砖讗诐 讘讻讜转诇 讘专讬讗 讗转讛 诪讞讬讬讘讜 注诇 讛讻讜转诇 诇讘讚 讜诇讗 注诇 讛讘讛诪讛 讗讜 谞讝拽讬讛 诇诪讛 讗诪专讜 讛驻讜专抓 讙讚专 诇驻谞讬 讘讛诪转 讞讘专讜 讛讬讛 诇讜 诇讜诪专 讛驻讜专抓 讙讚专 讞讘专讜 讜讻谉 诇诪讛 讙诇讙诇讜讛 注诇 注谞讬谉 讻讜谞住 爪讗谉 诇讚讬专 讜讬爪讗讛 讜讛讝讬拽讛 讗诇讗 诇注谞讬谉 讛讘讛诪讛 谞讗诪专 讜诇注谞讬谉 谞讝拽讬讛 砖讗诐 讛讬讛 讛讻讜转诇 讘专讬讗 讜驻专抓 诇驻谞讬讛 讞讬讬讘 讛驻讜专抓 讘谞讝拽讬讛 讗祝 讘讚讬谞讬 讗讚诐 讜讗诐 专注讜注 讛讜讗 讛讜讗讬诇 讜驻砖注讜 讛讘注诇讬诐 驻讟讜专 讛驻讜专抓 讜讞讬讬讘 讛讘注诇讬诐 砖讛专讬 转讞诇转讜 讘驻砖讬注讛 讛讜讗 讜诪"诪 讘讚讬谞讬 砖诪讬诐 讞讬讬讘 砖讗驻砖专 讛讬讛 砖诇讗 转驻讜诇 讜诇讗 转讝讬拽:



讜讞讻诪讬 讛讚讜专讜转 砖诇驻谞讬谞讜 讛拽砖讜 注诇 讚讘专讬讛诐 诪诪讛 砖讗诪专讜 讘诪砖谞讛 讛讜爪讬讗讜讛 诇讬住讟讬诐 讛专讬 诇住讟讬诐 讞讬讬讘讬诐 讛讗 驻专爪讜讛 讜诇讗 讛讜爪讬讗讜 诇住讟讬诐 驻讟讜专讬诐 讗诇讗 砖讛诐 转专爪讜 砖讛诇住讟讬诐 讻讜谞转诐 诇讙谞讜讘 讜讻诇 砖诇讗 谞转拽讬讬诪讛 诪讞砖讘转诐 诇讗 谞转讞讬讬讘讜 讘谞讝拽讬讛 讗讘诇 讛驻讜专抓 讙讚专 讗讬谉 讻讜谞转讜 讗诇讗 诇讛讝讬拽 讜讛专讬 谞转拽讬讬诪讛 诪讞砖讘转讜 讜诇驻讬讻讱 讞讬讬讘 讜讬砖 诇讞讝拽 讚讘专讬讛诐 砖讚讘专 讝讛 讛讜讗 讘讻诇诇 讚讬谞讗 讚讙专诪讬 讜诇讗 讘讻诇诇 讙专诪讗 讘谞讝拽讬诐 讜讛讜讗 砖讻讘专 讬讚注转 砖讛专讘讛 诪驻专砖讬诐 讟专讞讜 诇讬讬砖讘 诪讛 讛驻专砖 讘讬谉 讚讬谞讗 讚讙专诪讬 砖讛讜讗 讞讬讬讘 讜讘讬谉 讙专诪讗 讘谞讝拽讬诐 砖讛讜讗 驻讟讜专 注讚 砖驻专砖讜 砖讻诇 砖讻讜谞转讜 诇讛讝讬拽 讜砖注诇 讬讚讜 诇讘讚 谞注砖讛 讛讛讝拽 讛讜讗 讚讬谞讗 讚讙专诪讬 讻讙讜谉 砖讜专祝 砖讟专讜转讬讜 砖诇 讞讘专讜 讜诪讜讞诇 砖讟专 讞讜讘 讗讞专 砖诪讻专讜 讜讻诇 砖讗讬谉 讻讜谞转讜 诇讛讝讬拽 讗讜 砖讻讜谞转讜 诇讛讝讬拽 讗诇讗 砖讬砖 诪住讬讬注 诇讗讜转讜 讛谞讝拽 讛讜讗 讙专诪讗 讘谞讝拽讬谉 讜驻讟讜专 讻讙讜谉 诪讛 砖讗诪专讜 讘驻专拽 诇讗 讬讞驻讜专 讘"讘 讻"讘 讘' 诪专讞讬拽讬谉 讗转 讛住诇诐 诪谉 讛砖讜讘讱 讗专讘注 讗诪讜转 讻讚讬 砖诇讗 转拽驻讜抓 讛谞诪讬讬讛 讜讗诐 诇讗 讛专讞讬拽 讗转 讛住诇诐 讗讬谉 讻讜谞转讜 诇讛讝讬拽 讜讻谉 诪砖住讛 讻诇讘讜 砖诇 讞讘专讜 讘讞讘专讜 砖讗注"驻 砖讻讜谞转讜 诇讛讝讬拽 讻讞 讗讞专 诪注讜专讘 讘讜 讜讻谉 讗转讛 诪驻专砖 讗转 讻诇诐 注诇 驻讬 讻诇诇 讝讛 讜讗祝 讘讝讜 讗谞讜 讗讜诪专讬诐 诇讚注转 讙讚讜诇讬 讛诪讞讘专讬诐 砖讙专诪讗 讝讜 讛讜讗讬诇 讜讻讜谞转讜 诇讛讝讬拽 讜砖注诇 讬讚讜 诇讘讚 讛谞讝拽 讘讗 讛专讬 讛讜讗 讘讻诇诇 讚讬谞讗 讚讙专诪讬 讜讞讬讬讘 注诇 讛谞讝拽 讜讻讜转诇 专注讜注 讛专讬 驻砖注 讞讘专讜 讜讙专诪讗 注诐 驻砖讬注转 讞讘专讜 驻讟讜专:



讛讻讜驻祝 拽诪转讜 砖诇 讞讘专讜 讘驻谞讬 讛讚诇讬拽讛 讜诪拽专讘讛 诇讛讚诇拽讛 讜讛讜讚诇拽 讘讛 讛讗砖 讜谞砖专驻讛 讗诐 注讚 砖诇讗 谞讻驻驻讛 诇讗 讛讬转讛 讚诇拽讛 砖讜诇讟转 讘讛 讘专讜讞 诪爪讜讬讛 讜注讻砖讜 砖谞讻驻驻讛 砖讜诇讟转 讘讛 讘专讜讞 诪爪讜讬讛 讞讬讬讘 讘讚讬谞讬 讗讚诐 讜讗诐 注讚 砖诇讗 谞讻驻驻讛 诇讗 讛讬转讛 砖讜诇讟转 讘讛 讗祝 讘专讜讞 砖讗讬谞讛 诪爪讜讬讛 讜注讻砖讜 砖讜诇讟转 讘讛 讘专讜讞 砖讗讬谞讛 诪爪讜讬讛 讜诪"诪 讘专讜讞 诪爪讜讬讛 诪讬讛讗 讗讬谞讛 砖讜诇讟转 讘讛 讜讘讗讛 专讜讞 砖讗讬谞讛 诪爪讜讬讛 讜讛讗讞讬讝讛 讘讜 讗转 讛讗讜专 驻讟讜专 诪讚讬谞讬 讗讚诐 砖讛专讬 专讜讞 砖讗讬谞讛 诪爪讜讬讛 住讬讬注转讜 讜诇讗 注讜讚 讗诇讗 砖讝讛 讻诪拽爪转 讗讜谞住 讜诪"诪 讞讬讬讘 讘讚讬谞讬 砖诪讬诐:



讛讬转讛 讚诇拽讛 诪转驻砖讟转 讜讘讗讛 讜讟诪谉 拽诪转讜 砖诇 讞讘专讜 讜谞注砖讬转 讟诪讜谉 讘讗砖 讜谞驻讟专 讘注诇 讛讚诇拽讛 诪转砖诇讜诪讬讛 讛专讬 讬讻讜诇 诇讜诪专 砖诇讟讜讘讛 谞转讻讜谉 砖诇讗 讬讘注专 讛讗砖 讻诇 讻讱 讜谞诪爪讗 砖讗讬谉 讻讗谉 讻讜谞讛 诇讛讝讬拽 讜驻讟讜专 诪讚讬谞讬 讗讚诐 讜诪"诪 讞讬讬讘 讘讚讬谞讬 砖诪讬诐 讗诐 讛讬转讛 讻讜谞转讜 诇讛驻拽讬注 讗转 讛转砖诇讜诪讬谉:



讛砖讜讻专 注讚讬 砖拽专 诇讛注讬讚 讗诐 诇爪讜专讱 注爪诪讜 注讚 砖讙讘讛 诪驻讬讛诐 诪诪讜谉 讞讬讬讘 诇讛讞讝讬专讜 讗祝 讘讚讬谞讬 讗讚诐 讜讚讜拽讗 讘砖讛讜讚讛 砖讗诐 注诇 驻讬 讗讜转诐 注讚讬诐 讗讬谉 谞讗诪谞讬谉 砖讛专讬 讗讬谉 讗讚诐 诪砖讬诐 注爪诪讜 专砖注 讗诇讗 讘砖讛讜讚讛 讜注讚讬诐 讘讛讝诪讛 讗诐 诇讗 讛讜爪讬讗讜 诪讜爪讬讗讬谉 诪讬讚诐 讜讗诐 讛讜爪讬讗讜 讗讬谉 诪讜爪讬讗讬谉 讜讙讚讜诇讬 讛诪讞讘专讬诐 讻转讘讜 砖讗祝 讗诐 砖诇诐 诪讜爪讬讗讬谉 诪讬讚诐 讜讻谉 讗诐 讛诇拽讜 诇讜拽讬诐 谞专讗讛 砖讗讬谞诐 住讜讘专讬诐 讻讗砖专 讝诪诐 讜诇讗 讻讗砖专 注砖讛 讗诇讗 讘讛专讙讜 砖讗讬谉 讗讞讬讜 拽讬讬诐 讜讬砖 讞讜诇拽讬诐 讘诪诇拽讜转 讻诪讜 砖讘讗专谞讜 讘专讗砖讜谉 砖诇 诪讻讜转 讜谞砖讜讘 诇讚讘专讬谞讜 讜讛讜讗 砖讗诐 诇爪讜专讱 讞讘专讜 砖讻专诐 注讚 砖讙讘讛 讞讘专讜 诪诪讜谉 注诇 驻讬讛诐 讜讗讬谉 诇讞讘专讜 诪诪讜谉 讻讚讬 诇讛讜爪讬讗讜 诪诪谞讜 讗诐 讗讬谉 讞讘专讜 诪讜讚讛 讘讻讱 驻讟讜专 诪讚讬谞讬 讗讚诐 砖讛专讬 诇讗 注诇 讬讚讜 诇讘讚 谞注砖讛 讛讛讬讝拽 讜注讜讚 砖讗讬谉 砖诇讬讞 诇讚讘专 注讘专讛 讜讞讬讬讘 讘讚讬谞讬 砖诪讬诐:



讛讬讜讚注 注讚讜转 诇讞讘专讜 讜讗讬谞讜 诪注讬讚 讘讬谉 砖讛诐 砖谞讬诐 砖讻讘讬砖转 注讚讜转诐 诪驻住讚转 诪诪讜谉 讘讬谉 砖讛讜讗 讗讞讚 砖讻讘讬砖转 注讚讜转讜 诪驻拽注转 砖讘讜注讛 驻讟讜专 讘讚讬谞讬 讗讚诐 讜讞讬讬讘 讘讚讬谞讬 砖诪讬诐 砖讗祝 讙专诪讗 讗讬谉 讻讗谉 讛讜讗讬诇 讜讗讬谉 讻讗谉 诪注砖讛 讜诪讛 砖讗诪专讜 讘住讜讙讬讗 讗讬 讘转专讬 讘讗诐 诇讗 讬讙讬讚 拽讗讬 诇讗讜 诇诪讬诪专讗 讚诇讬讞讬讬讘 讘讬讚讬 讗讚诐 讚诪讛 注谞讬谉 诇讞讬讬讘 讗转 讛讗讚诐 讘诪谞讬注转 讚讘讜专 讗诇讗 讻讱 驻讬专讜砖讜 讘讗诐 诇讗 讬讙讬讚 拽讗讬 讜驻砖讬讟讗 讚讞讬讬讘 讘讬讚讬 砖诪讬诐 讜讗祝 讘专讜讘 住驻专讬诐 讙讜专住讬诐 讘讛 讘讛讚讬讗 驻砖讬讟讗 讜砖诪讗 转讗诪专 讜讛诇讗 讘诪讞讬爪转 讛讻专诐 砖谞驻专爪讛 讘"讘 讘' 讘' 讗诐 谞转讬讗砖 讘注诇 讛讻专诐 讜诇讗 讙讚专讛 讞讬讬讘 讘讗讞专讬讜转讛 讬专讗讛 诇讬 讘讜 砖诪"诪 讬砖 讻讗谉 诪注砖讛 砖诇讜 讜讛讜讗 砖讙驻谞讬讜 诪转驻砖讟讬诐 诪转讜讱 讙讚讜诇诐 讜诪拽讚砖讬诐 讗转 讛转讘讜讗讛 讜讞讻诪讬 讛讚讜专讜转 砖诇驻谞讬谞讜 转讬专爪讜 讘讛 砖诪讗讞专 砖谞讜讚注 讘讜讚讗讬 砖讛讗讬住讜专 讘讗 注诇 讬讚讬 讻讱 讛专讬 讛讜讗 讻讙讜专诐 讘讬讚讬诐:



诪讬 讞讟讗转 讛讜讗 讗讞专 砖谞转注专讘 讗驻专 讛驻专讛 讘转讜讻谉 讛讗 拽讜讚诐 砖谞转注专讘 讛讗驻专 讘讛谉 讗讬谉 谞拽专讗讬谉 诪讬 讞讟讗转 讗诇讗 诪讬 讛诪诇讜讬 讜诇注谞讬谉 诪诇讗讻讛 诪讬 讛诪诇讜讬 讞诪讜专讬诐 诪诪讬 讞讟讗转 砖诪讬 讛诪诇讜讬 驻讜住诇转 讘讛谉 讗祝 诪诇讗讻讛 讗讞专转 专"诇 砖讻诇 砖谞转注住拽 讘诪诇讗讻讛 讘注讜讚 砖讛讜讗 诪诪诇讗 讗转 讛诪讬诐 谞驻住诇讜 讜讗诇讜 诪讬 讞讟讗转 讗讬谉 讝讛 驻讜住诇 讘讜 讛讗 诪诇讗讻转 注爪诪谉 诪"诪 驻讜住诇转 讘讜 讜讗讬谉 爪专讬讱 诇讜诪专 诪诇讗讻讛 砖讘讙讜驻谉 讻讙讜谉 砖讛讬讜 讛诪讬诐 讘讻诇讬 砖讬砖 讘讜 砖谞转讜转 讜讬讚注 讻诪讛 注讜诇讬诐 讛诪讬诐 讻砖谞讜转谞讬谉 讘转讜讻诐 诇讬讟专讗 讘砖专 讜注讚 讗讬讝讛 砖谞转 讛诐 诪讙讬注讬诐 讜讛讻谞讬住 讝讛 讗转 讛讘砖专 诇转讜讻讜 讻讚讬 诇讛讘讞讬谉 讗诐 讬砖 诇讬讟专讗 讘讘砖专 砖诇讜 讗诇讗 讗祝 诪诇讗讻讛 砖讗讬谞讛 讘讙讜驻谉 驻讜住诇转 讘讜 讻讙讜谉 砖砖拽诇 讻谞讙讚谉 讻讙讜谉 砖讛讬讛 谞讜讚注 诇讜 讻诪讛 诇讬讟专讗讜转 诪讬诐 讘讗讜转讜 讻诇讬 砖诪讬 讛讞讟讗转 诇转讜讻讜 注诐 讛讻诇讬 讜讛谞讬讞谉 讘讻祝 注诐 讛讻诇讬 讜砖诐 讛讘砖专 讘讻祝 砖谞讬讛 讛讜讗讬诇 讜注砖讗谉 诪砖拽讜诇转 驻住诇谉 讜讬砖 诪驻专砖讬诐 讘讙讜驻谉 诪讛 砖驻讬专砖谞讜 讘讻谞讙讚谉 讜诪驻专砖讬谉 讘讻谞讙讚谉 砖砖拽诇 讻谞讙讚谉 讗讘谉 砖诇讗 诇爪讜专讱 讜讞讝专 讜砖拽诇 讻谞讙讚 讛讗讘谉 讚讘专 讗讞专 讛爪专讬讱 诇谉 讗诇讗 砖讘讻谞讙讚谉 讗讬谞讜 驻讜住诇 讗诇讗 讘讛讬住讞 讛讚注转 讜诪"诪 讬砖 诪驻专砖讬诐 砖讻诇 砖砖拽诇 讘讻谞讙讚谉 讚讘专 讗讞专 驻住讜诇讬谉 讗祝 讘诇讗 讛讬住讞 讛讚注转 讗讘诇 讗诐 讻讬讜讜谉 诇砖拽讜诇 讗转 讛诪讬诐 讘讚讘专 讗讞专 讗诐 讛住讬讞 讚注转讜 驻住讜诇讬谉 讜讗诐 诇讗讜 讻砖专讬诐 讜讻谉 谞专讗讛 讚注转 讙讚讜诇讬 讛诪讞讘专讬诐 讗诇讗 砖住讜讙讬讗 讝讜 讗讬谞讛 讛讜诇讻转 注诇 砖讬讟转诐 讜讻讘专 讛专讙讬砖讜 讘讝讛 讙讚讜诇讬 讛诪讙讬讛讬诐:



驻专讛 注爪诪讛 驻住讜诇讛 讘诪诇讗讻讛 砖谞讗诪专 讗砖专 诇讗 注诇讛 注诇讬讛 注讜诇 诇讗 住讜祝 讚讘专 注讜诇 讗诇讗 讻诇 砖专讻讘 注诇讬讛 讗讜 谞砖注谉 注诇讬讛 讗讜 谞转谉 注诇讬讛 讻住讜转 讗讜 注诇讛 注诇讬讛 讝讻专 讜讻谉 讻诇 讻讬讜爪讗 讘讝讛 讗驻讬诇讜 讛讻谞讬住讛 诇专讘拽讛 注诇 诪谞转 砖转讬谞拽 讜转讚讜砖 讗注"驻 砖诇讗 讚砖讛 砖讗祝 诪讞砖讘转 诪诇讗讻讛 驻讜住诇转 讘讛:



讛注讜砖讛 诪诇讗讻讛 讘诪讬 讞讟讗转 讘讬谉 讘讙讜驻谉 讘讬谉 讘讻谞讙讚谉 讜讻谉 讛注讜砖讛 诪诇讗讻讛 讘驻专转 讞讟讗转 讛讜讗讬诇 讜讛讬讝拽 砖讗讬谞讜 谞讻专 讛讜讗 讜讚讬谞讜 讻讚讬谉 讙专诪讗 驻讟讜专 诪讚讬谞讬 讗讚诐 砖讛专讬 讗讬谉 讻讜谞转讜 诇讛讝讬拽 讜讞讬讬讘 讘讚讬谞讬 砖诪讬诐 讙讚讜诇讬 讛诪讞讘专讬诐 讻转讘讜 砖讛注讜砖讛 诪诇讗讻讛 讘诪讬 讞讟讗转 讜讘驻专转 讞讟讗转 讘诪讝讬讚 讞讬讬讘 诇砖诇诐 讘砖讜讙讙 驻讟讜专 讗讘诇 讗诐 讛讻谞讬住 驻专讛 诇诪专讘拽 讻讚讬 砖转讬谞拽 讜转讬讚讜砖 讜讻谉 讛住讬讞 讚注转讜 诪诪讬 讞讟讗转 驻讟讜专 诪讚讬谞讬 讗讚诐 讜讞讬讬讘 讘讚讬谞讬 砖诪讬诐 讜讗注"驻 砖讝讜 讘讗讛 讻讚注转 讛讗讜诪专 讘诪住讻转 讙讬讟讬谉 讛讬讝拽 砖讗讬谞讜 谞讻专 砖诪讬讛 讛讬讝拽 讜讗祝 讛诐 驻住拽讜 砖讗讬谞讜 讛讬讝拽 讗驻砖专 砖讛诐 注讜砖讬谉 讗讜转讛 讻诪讝讬讚 讗注"驻 砖讗讬谉 讻讜谞转诐 诇讛讝讬拽 讜诪转讜专转 拽谞住 讜讻谉 注讬拽专:



讛谞讜转谉 住诐 讛诪讜转 诇驻谞讬 讘讛诪转 讞讘专讜 讜讛讬讗 讗讜讻诇转 讜诪转讛 讛讜讗讬诇 讜讗讬谉 讚专讻讛 砖转讗讻诇 讗讬谉 讻讜谞讛 讝讜 拽专讜讬讛 讻讜谞讛 诇讛讝讬拽 讜驻讟讜专 诪讚讬谞讬 讗讚诐 讜诪"诪 讞讬讬讘 讘讚讬谞讬 砖诪讬诐:



谞砖讘专讛 讻讚讜 讜诇讗 住诇拽讛 谞驻诇讛 讙诪诇讜 讜诇讗 讛注诪讬讚讛 讜谞转拽诇 讘讛诐 讗讚诐 讜讛讜讝拽 讗诐 讛驻拽讬专 讗转 讛谞讘诇讛 讜讗转 讛讞专住讬诐 驻讟讜专 诪讚讬谞讬 讗讚诐 讜讬砖 驻讜讟专讬谉 讗讜转讜 讗祝 诪讚讬谞讬 砖诪讬诐 讜讗诐 诇讗 讛驻拽讬专谉 讞讬讬讘 讗祝 讘讚讬谞讬 讗讚诐 讜讻讘专 讘讗专谞讜 讚讬谉 讝讛 讘驻专拽 讛诪谞讬讞:



讛诪讘注讬转 讗转 讞讘专讜 讜谞讘注转 诇拽讜诇讜 讗讞专 砖诇讗 讛讻讛讜 讜诇讗 谞讙注 讘讜 驻砖讬注转讜 诪住讬讬注转讜 砖讛讬讛 诇讜 诇讛转讞讝拽 讘注爪诪讜 讜诪转讜讱 讻讱 驻讟讜专 诪讚讬谞讬 讗讚诐 讜讞讬讬讘 讘讚讬谞讬 砖诪讬诐:



讜讻谉 讛专讘讛 谞讻诇诇讜 讘讚讬谉 讝讛 讻诪讜 砖讗诪专讜 讘讻讗谉 诪讬讛讜 讟讜讘讗 讗讬讻讗 讻讙讜谉 诇讬讘讗 讜诇讬讘转讜 讛专讜讞 住' 讗' 讜讻讙讜谉 砖住讛 讘讜 讻诇讘 讜谞讞砖 讜讻讙讜谉 讛专讞拽转 住讜诇诐 诪谉 讛砖讜讘讱 讜谞驻讬爪转 讛驻砖转谉 讛谞讝讻专讬诐 讘驻专拽 诇讗 讬讞驻讜专 讻"讘 讘' 讻"讜 讗' 讜讻讙讜谉 谞转讬讗砖 讜诇讗 讙讚专讛 讘"讘 讘' 讘' 住诇拽 讗转 讛讻专讬诐 讛讗诪讜专 讘驻专拽 讻讬爪讚 讛专讙诇 讻"讜 讘' 讛讘讗讬砖 诪专讬讞讜 讛讗诪讜专 诇诪注诇讛 诪"讞 讘' 讛讜讝拽讛 讘讗讻讬诇讛 谞驻诇 诪拽讜诇 讛讻专讬讛 谞"讘 讗' 讜讛专讘讛 讻讬讜爪讗 讘讗诇讜 砖讛诐 讙专诪讗 讜驻讟讜专 讗诇讗 砖讬砖 诪讛诐 砖驻讟讜专 讗祝 讘讚讬谞讬 砖诪讬诐 讜讛讜讗 砖讗讬谉 讻讜谞转讜 讻诇诇 诇讛讬讝拽 讻讬 讛讜讗 讬讜讚注 转注诇讜诪讜转 诇讘:



讜讬砖 讙专诪讜转 砖讛讜讗 讞讬讬讘 讘讛谉 注诇 驻讬 讛讻诇诇 砖讻转讘谞讜 讻讙讜谉 砖讜专祝 砖讟专 讞讘专讜 爪"讞 讗' 讜讛诪讜讞诇 讗讞专 诪讻讬专讛 驻"讟 讗' 讜砖祝 诪讟讘注 砖诇 讞讘专讜 爪"讞 讗' 讜讛诪专讗讛 讗转 砖诇 讞讘专讜 讜诪驻住讬讚讜 拽讬"讝 讗' 讜讛诪专讗讛 讚讬谞专 诇砖诇讞谞讬 爪"讟 讘' 讜讗讬谞讜 讘拽讬 讘讜 讜讻诇 砖注讜砖讛 注爪诪讜 讘拽讬 讜讗讬谞讜 讘拽讬 讛专讬 讛讜讗 诪讻讜讬谉 诇讛讝讬拽 讜诇讘讚讜 讛讜讗 注讜砖讛 讜讻谉 诪住诇拽 讗转 讛讻专讬诐 诇讻诇讬 讛谞讜驻诇 诪谉 讛讙讙 诇讚注转 拽爪转 讻诪讜 砖讘讗专谞讜 讘驻专拽 讻讬爪讚 讛专讙诇 诪讞讬爪转 讛讻专诐 砖谞驻专爪讛 砖讗诐 谞转讬讗砖 讜诇讗 讙讚专讛 讞讬讬讘 讘讗讞专讬讜转讜:



讚谉 讗转 讛讚讬谉 讗诐 拽讘诇讜讛讜 注诇讬讛诐 讜讟注讛 讗讬谉 讻讗谉 讚讬谞讗 讚讙专诪讬 讗驻讬诇讜 讘讛讚讬讜讟 讜讗诐 诇讗 拽讘诇讜讛讜 注诇讬讛诐 讘讜转讬拽 诪讬讛讗 讗讬谉 讻讗谉 讚讬谞讗 讚讙专诪讬 讜驻讟讜专 讗诇讗 讗诐 讻谉 谞砖讗 讜谞转谉 讘讬讚 诪驻谞讬 砖讗讬谉 讻讗谉 讻讜谞讛 诇讛讝讬拽 讜讘诪住讻转 住谞讛讚专讬谉 讬转讘讗专 讜讬砖 讘注谞讬谞讬诐 讗诇讜 讻诇诇讬诐 讗讞专讬诐 诇拽爪转 诪驻专砖讬诐 讜讗讜诇讬 谞专诪讜讝 注诇讬讛诐 讘诪拽讜诐 讗讞专 讘注"讛:



讻诇 砖讻转讘谞讜 注诇讬讜 讻讗谉 砖讛讜讗 讞讬讬讘 讘讚讬谞讬 砖诪讬诐 驻讬专讜砖讜 砖讛讜讗 讞讬讬讘 讘讜 讘讛砖讘讜谉 讛讗 诇注谞讬谉 讗讬住讜专 讗祝 诪讛 砖讛讜讗 驻讟讜专 讘讜 诪讚讬谞讬 砖诪讬诐 讗讬住讜专 诪讬讛讗 讬砖 讘讜 讗诇讗 砖诇注谞讬谉 讞砖讘讜谉 谞讗诪专讛 讜诪讻讗谉 讻转讘讜 讙讚讜诇讬 讛讚讜专讜转 砖讻诇 砖谞讗诪专 注诇讬讜 讞讬讬讘 讘讚讬谞讬 砖诪讬诐 驻住讜诇 讛讜讗 诇注讚讜转 注讚 砖讬砖讬讘 讜讛讚讘专讬诐 谞专讗讬谉 砖诪讗讞专 砖讛讜讗 讞讬讬讘 诇讛砖讬讘 转讜专转 讙讝诇讛 讞诇讛 注诇讬讜 注讚 砖讬砖讬讘:



诪讛 砖讘讬讗专谞讜 讘诪砖谞讛 砖谞驻专爪讛 讘诇讬诇讛 砖讛讜讗 驻讟讜专 讚讜拽讗 讘砖讛讻讜转诇 讘专讬讗 讜驻讟讜专 讘讛 讘讬谉 砖讞转专讛 讘讬谉 诇讗 讞转专讛 讛讗 讘讻讜转诇 专注讜注 讗注"驻 砖诇讗 谞驻专爪讛 讗诇讗 注诇 讬讚讬 讞转讬专讛 讞讬讬讘 砖诪"诪 转讞诇转讜 讘驻砖讬注讛 讛讜讗:





转讜住驻讜转 专讬"讚 (诪讛讚讜专讛 转诇讬转讗讛)

讗讬 诇讬诪讗 讚诪讟讬讗 诇讬' 讘专讜讞 诪爪讜讬' 讘讚讬谞讬 讗讚诐 谞诪讬 谞讞讬讬讘 驻讬' 讜诇讗 讚诪讬 讛讗讬 诇住讜祝 讞诪讛 诇讘讗. 讜住讜祝 爪讬谞讛 诇讘讗 讚讗诪专讬' 讘住讛谞讛讚专讬谉 讚讛讜讬 讙专诪讗 讚砖诪砖 讜爪讬谞讛 诇讗 拽讟诇 诪讬讚 讻"讗 讘讗讬讞讜专 讙讚讜诇. 讜讗注"讙 讚诪讟讜 讬砖 诇讛诐 讛爪讬谞讛 讗讘诇 讛讗讜专 讚拽诇讬 诪讬讚 讻讬讜谉 砖住讜驻讜 诇讘讗 讗讬谉 诇讱 诪注砖讛 讙讚讜诇 诪诪谞讜:





砖讬讟讛 诪拽讜讘爪转

讛讬讻讬 讚诪讬 讗讬诇讬诪讗 讚诪讟讬讗 诇讬讛 讘专讜讞 诪爪讜讬讛 讚注讚 砖诇讗 谞讻驻驻讛 诇讗 讛讬转讛 讚诇拽讛 砖讜诇讟转 讘讛 讘专讜讞 诪爪讜讬讛 讜注讻砖讬讜 砖谞讻驻驻讛 砖讜诇讟转 讘讛 讘专讜讞 诪爪讜讬讛 讘讚讬谞讬 讗讚诐 谞诪讬 诇讬讞讬讬讘. 讗诇讗 讚诪讟讬讗 讘专讜讞 砖讗讬谞讛 诪爪讜讬讛 驻讬专讜砖 讚注讚 砖诇讗 谞讻驻驻讛 诇讗 讛讬转讛 砖讜诇讟转 讘讛 讗祝 讘专讜讞 砖讗讬谞讛 诪爪讜讬讛 讜注讻砖讬讜 砖讜诇讟转 讘讛 讘专讜讞 砖讗讬谞讛 诪爪讜讬讛 讜诪讻诇 诪拽讜诐 讘专讜讞 诪爪讜讬讛 讗讬谞讛 砖讜诇讟转 讘讜 讜讘讗讛 专讜讞 砖讗讬谞讛 诪爪讜讬讛 讜讛讗讞讬讝讛 讘讜 讗转 讛讗讜专 驻讟讜专 诪讚讬谞讬 讗讚诐 砖讛专讬 专讜讞 砖讗讬谞讛 诪爪讜讬讛 住讬讬注转讛. 讜诇讗 注讜讚 砖讝讛 讻诪拽爪转 讗讜谞住 讜诪讻诇 诪拽讜诐 讞讬讬讘 讘讚讬谞讬 砖诪讬诐. 讛专讘 讛诪讗讬专讬 讝"诇. 


讗讬诇讬诪讗 讚诪讟讬讗 诇讬讛 讘专讜讞 诪爪讜讬讛 讘讚讬谞讬 讗讚诐 谞诪讬 诇讬讞讬讬讘 讜讻讜'. 诪拽砖讜 讘转讜住驻讜转 讻讬讜谉 讚诪讞讬讬讘讬谞谉 讘讚诪讟讬讗 诇讬讛 讘专讜讞 诪爪讜讬讛 砖诪注讬谞谉 诪讬谞讛 讚讻讬 诪拽专讘 讛拽诪讛 讗爪诇 讛讗砖 讚讬谞讜 讻诪拽专讘 讛讗砖 讗爪诇 讛拽诪讛 讜讻讬讜谉 讚讻谉 转诪讬讛讗 诪讬诇转讗 讛讗 讚讗诪专 讘诪住讻转 住谞讛讚专讬谉 讻驻转讜 讘讞诪讛 讜诪转 讜讻讜' 讜讗诪讗讬 诇讗 讛讜讬 讻讻讜驻祝 拽诪转讜 砖诇 讞讘讬专讜 诇驻谞讬 讛讚诇讬拽讛 讜诪讟讬讗 诇讬讛 讘专讜讞 诪爪讜讬讛 讚诪讞讬讬讘. 讜转讬专爪讜 讚讛转诐 砖诇讗 砖谞讛讜 诪诪拽讜诪讜 讗诇讗 砖讻驻转讜 讘讗讜转讜 诪拽讜诐 注爪诪讜 砖讛讬讛 注讜诪讚 讜讻讬讜谉 砖讻谉 诇讗 拽专讘讜 讻诇诇 讗爪诇 讛谞讝拽 讗诇讗 讚讛讜讛 诇讬讛 诪爪诪爪诐 砖诇讗 讛谞讬讞讜 诇讘专讜讞 讜诪爪诪爪诐 诇讗 诪讬讞讬讬讘 讗诇讗 讘砖讻讘专 讛讙讬注 讻讙讜谉 讻驻转讜 讘讞诪讛 讗讜 讘爪讬谞讛 砖讻讘专 讛讬转讛 砖诐 讛讞诪讛 讗讜 讛爪谞讛 讗讘诇 讘砖注讚讬讬谉 诇讗 讛讙讬注 讛住讜祝 讻讙讜谉 住讜祝 讞诪讛 住讜祝 爪谞讛 诇讘讗 讘讛讗 讜讚讗讬 诪爪诪爪诐 驻讟讜专 讛讬诇讻讱 诪讬 砖讛讬讛 讘诪拽讜诐 砖讞诪讛 讜爪谞讛 诇讗 住讜驻谉 诇讘讗 讜讘讗 讗讞讚 讜谞讟诇讜 诪砖诐 讜讛讘讬讗讜 讘诪拽讜诐 砖住讜祝 讞诪讛 住讜祝 爪谞讛 诇讘讗 讜讻驻转讜 讞讬讬讘. 讜诪讬讛讜 讗讻转讬 拽砖讛 讚讬谞讬 诪讬转讛 讗讚讬谞讬 谞讝讬拽讬谉 讚讗诇讜 讙讘讬 谞讝讬拽讬谉 讗诪专讬谞谉 讘讘讘讗 讘转专讗 诪专讞讬拽讬谉 讗转 讛住讜诇诐 诪谉 讛砖讜讘讱 讗专讘注 讗诪讜转 讻讚讬 砖诇讗 转拽驻讜抓 讛谞诪讬讬讛 讜诪砖诪注 讛转诐 讚讗讬 讘讛讚讬 讚诪谞讞 诇讬讛 拽驻爪讛 讙讬专讬讛 谞讬谞讛讜 讜诪讞讬讬讘 诇砖诇讜诪讬 讜讗驻讬诇讜 讻讬 讗转讬讗 诇讘转专 讛讻讬 谞诪讬 讞砖讘讬谞谉 诇讬讛 讙讬专讬 讚讬讚讬讛 讻讬讜谉 讚讻讬 讗转讬讗 讜拽驻爪讛 诇讗诇转专 讛讜讬讗 讛讬讝讬拽讗 讚讙讬专讬讛 讜讻讬讜谉 讚讻谉 讗祝 注诇 讙讘 讚讘讛讗 诇讗 诪讞讬讬讘 诇砖诇讜诪讬 诪讞讬讬讘 讜讚讗讬 诇住诇讜拽讬. 讜讗诇讜 讙讘讬 诪讬转讛 讗诪专讬谞谉 讘住谞讛讚专讬谉 讛砖讬讱 讘讜 讗转 讛谞讞砖 专讘讬 讬讛讜讚讛 诪讞讬讬讘 讜讞讻诪讬诐 驻讜讟专讬谉 讜讗诪专 专讘 讗讞讗 讘专 讬注拽讘 讻砖转诪爪讗 诇讜诪专 诇讚讘专讬 专讘讬 讬讛讜讚讛 讗专住 谞讞砖 讘讬谉 砖谞讬讜 讛讜讗 注讜诪讚 诇驻讬讻讱 诪砖讬讱 讘住讬讬祝 讜谞讞砖 驻讟讜专 诇讚讘专讬 讞讻诪讬诐 讗专住 谞讞砖 诪注爪诪讜 讛讜讗 诪拽讬讗 诇驻讬讻讱 谞讞砖 讘住拽讬诇讛 讜诪砖讬讱 驻讟讜专 讜讛砖转讗 讜讚讗讬 转诪讬讛讗 诪讬诇转讗 讚讘讛讗 诇讬驻讟专 诪砖讬讱 讜讗诇讜 讙讘讬 谞诪讬讬讛 讛讬讻讗 讚讘讛讚讬 讚诪谞讞 诇讛 拽驻爪讛 诪讞讬讬讘 诇砖诇讜诪讬. 讜谞专讗讛 诇讬 讚讛驻专砖 讗讬讻讗 讘讬谉 讞讬讜讘 诪讬转讛 诇讞讬讜讘 谞讝讬拽讬谉 讚谞讝讬拽讬谉 诪讞讬讬讘 注诇 讙专诪转讜 讻讬讜谉 讚讛讜讬 讙讬专讬讛 讜诪讬转讛 诇讬讻讗 诇讞讬讜讘讬 注诇 讙专诪转讜 讗驻讬诇讜 讛讬讻讗 讚讛讜讬 讙讬专讬讛 讗诇讗 讘诪讝讬拽 讘讙讜驻讜 讗讜 讘讻讞讜 讜讗砖讜 诇诪讗谉 讚讗诪专 诪砖讜诐 讞爪讬讜 讜讞爪讬讜 诪诪砖 讻讞讜 讙诪讜专 讞砖讘讬谞谉 诇讬讛 讗讘诇 讘注诇诪讗 诇讗. 讜诪住转讘专讗 谞诪讬 讚讗讘谞讜 讜住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讜讛讝讬拽讜 讚讞砖讘讬谞谉 诇讛讜 转讜诇讚讛 讚讗砖 诇讬讻讗 诇诪讞砖讘讬谞讛讜 讞爪讬讜 讗诇讗 诪诪讜谞讜 讜讘谞驻诇 讙讚专 砖诇讗 诪讞诪转 讚诇讬拽讛 讚砖讜专讜 讛讜讗 讚诇讗 讟驻讛 讘讗谞驻讬讛. 转讚注 讚讛转诐 讘住谞讛讚专讬谉 诪砖诪注 讚讝讜专拽 讗转 讛讗讘谉 讜讘讞讝专转讛 谞驻诇讛 诇爪讚讚讬谉 讜讛专讙讛 讞讬讬讘 讚讻讬讜谉 讚谞驻诇讛 诇爪讚讚讬谉 讗讻转讬 诪讻讞讜 讛讜讗 讗诇讗 讚讻讞 讻讞讜砖 讛讜讗 讗讘诇 谞驻诇讛 讻讚专讻讛 讘讞讝专转讛 驻讟讜专 讚谞住转诇拽 讻讞讜 讜讗祝 注诇 讙讘 讚讘谞讝拽讬谉 讘讻讬 讛讗讬 讙讜讜谞讗 讞讬讬讘. 讛讬诇讻讱 诪砖讬讱 讚驻讟专讬谞谉 诇注讬诇 诇专讘谞谉 讚讜拽讗 诪诪讬转讛 讗讘诇 讘谞讝拽讬谉 讞讬讬讘 讚讜讚讗讬 讞砖讬讘 讙讬专讬讛. 讜诪讬讛讜 诪砖住讛 讻诇讘 讘讞讘讬专讜 驻讟讜专 讗驻讬诇讜 诇注谞讬谉 谞讝拽讬谉 讚讛转诐 讗讬谞讜 诪拽专讘 讛讻诇讘 讗爪诇讜 讻诇诇 讗诇讗 讚诪砖住讛 讘讜 讘诇讞讜讚 讜讛讜讬 诇讬讛 讙专诪讗 讘注诇诪讗. 讜讗祝 注诇 讙讘 讚讛转诐 讘住谞讛讚专讬谉 讗诪专讬谞谉 讗讬驻讻讗 讙讘讬 诪爪诪爪诐 讚讘诪讬转讛 讞讬讬讘 讜驻讟讜专 讘谞讝拽讬谉 砖讗谞讬 诪爪诪爪诐 讚诪讚讬谞讗 诇注讜诇诐 讛讬讛 驻讟讜专 讚诇讗 讻诇讜诐 拽讗 注讘讬讚 砖讗讬谞讜 诪谞讬讞 诇讜 诇讬诇讱 诪诪拽讜诐 砖讛讬讛 砖诐 讗诇讗 讚专讞诪谞讗 讞讬讬讘讬讛 讗"讛 诇注谞讬谉 诪讬转讛 讻讬讜谉 讚讛讜讬 讘讙讜驻讜 诪诪砖 砖诇 诪讝讬拽 讜驻讟专讬讛 诇注谞讬谉 谞讝讬拽讬谉 讗祝 注诇 讙讘 讚讛讜讬 讘讙讜驻讜 砖诇 诪讝讬拽 讻讬讜谉 讚讛讜讬 讙专诪讗. 讛专讗"讛 讝"诇.


讞"诪 专"讝 讜讛砖讜讻专 注讚讬 砖拽专 讜讻讜'. 讗讘诇 讛砖讜讻专 注讚讬 砖拽专 诇讛注讬讚 注诇 讚讘专 讗诪转 讘讬谉 诇谞驻砖讬讛 讘讬谉 诇讞讘专讬讛 讗讬谞讜 讞讬讬讘 讗驻讬诇讜 讘讚讬谞讬 砖诪讬诐 讗诇讗 砖注讜讘专 注诇 诪讛 砖讻转讜讘 讘转讜专讛 诪讚讘专 砖拽专 转专讞拽. 讛专讗"讛 讝"诇.
讗诇讗 诇讞讘专讬讛 讜诇讻讱 驻讟讜专 诪讚讬谞讬 讗讚诐 讜诪讻诇 诪拽讜诐 讞讬讬讘 讘讚讬谞讬 砖诪讬诐 讚诪讬讬专讬 讻讙讜谉 讚诇讗 诪爪讬 诇讗砖转诇讜诪讬 诪讞讘专讬讛 讻讙讜谉 砖讗讬谉 诇讜 诪讛 诇砖诇诐 讗讜 砖讛诇讱 诇诪讚讬谞转 讛讬诐 讗讜 诪讞诪转 砖讗讬谉 讗谞讜 讬讜讚注讬诐 砖讛诐 注讚讬 砖拽专 讜诇讗 谞转讘专专 讛讚讘专. 讜讘讻讛讗讬 讙讜讜谞讗 谞诪讬 砖讬讬讱 诇诪转谞讬 驻讟讜专 诪讚讬谞讬 讗讚诐 讗砖讜讻专 讚讛讜讬 驻讟讜专 诪讚讬谞讬 讗讚诐. 讗讬 谞诪讬 讚讬讚注讬谞谉 砖讛诐 注讬讚讬 砖拽专. 讜讚讜拽讗 谞拽讟 砖讜讻专 讗讘诇 讗讜诪专 讜讻讜' 讻讻转讜讘 讘转讜住驻讜转. 转诇诪讬讚 讛专讘 专' 驻专抓 讝"诇.
讜讻转讘 讛专讘 讛诪讗讬专讬 讝"诇 讜讝"诇 讛砖讜讻专 注讬讚讬 砖拽专 诇讛注讬讚 讗诐 诇爪讜专讱 注爪诪讜 注讚 砖讙讘讛 诪驻讬讛诐 诪诪讜谉 讞讬讬讘 诇讛讞讝讬专讜 讗祝 讘讚讬谞讬 讗讚诐. 讜讚讜拽讗 讘砖讛讜讚讛 砖讗诐 注诇 驻讬 讗讜转诐 注讚讬诐 讗讬谉 谞讗诪谞讬谉 砖讛专讬 讗讬谉 讗讚诐 诪砖讬诐 注爪诪讜 专砖注 讗诇讗 讻砖讛讜讚讛 讜注讚讬诐 讘讛讝诪讛 讗诐 诇讗 讛讜爪讬讗讜 诪讜爪讬讗讬谉 讜讗诐 讛讜爪讬讗讜 讗讬谉 诪讜爪讬讗讬谉. 讜讙讚讜诇讬 讛诪讞讘专讬诐 讻转讘讜 砖讗祝 讗诐 砖诇诐 诪讜爪讬讗讬谉 诪讬讚诐 讜讻谉 讗诐 讛诇拽讜 诇讜拽讬谉. 谞专讗讛 砖讗讬谞诐 住讜讘专讬诐 讻讗砖专 讝诪诐 讜诇讗 讻讗砖专 注砖讛 讗诇讗 讘讛专讙讜 砖讗讬谉 讗讞讬讜 拽讬讬诐. 讜讬砖 讞讜诇拽讬诐 讘诪诇拽讜转 讻诪讜 砖讘讬讗专谞讜 讘专讗砖讜谉 砖诇 诪拽讜诐. 讜谞砖讜讘 诇讚讘专讬谞讜 砖讗诐 诇爪讜专讱 讞讘讬专讜 砖讻专诐 注讚 砖讙讘讛 诪诪讜谉 注诇 驻讬讛诐 讜讗讬谉 诇讞讘讬专讜 诪诪讜谉 讻讚讬 诇讛讜爪讬讗讜 诪诪谞讜 讗讜 砖讗讬谉 讞讘讬专讜 诪讜讚讛 驻讟讜专 诪讚讬谞讬 讗讚诐 砖讛专讬 诇讗 注诇 讬讚讜 诇讘讚 谞注砖讛 讛讛讬讝拽. 讜注讜讚 砖讗讬谉 砖诇讬讞 诇讚讘专 注讘讬专讛 讜讞讬讬讘 讘讚讬谞讬 砖诪讬诐. 注"讻. 讻诇 砖讻转讘谞讜 注诇讬讜 讻讗谉 砖讛讜讗 讞讬讬讘 讘讚讬谞讬 砖诪讬诐 驻讬专讜砖讜 砖讛讜讗 讞讬讬讘 讘讛砖讘讜谉 讛讗 诇注谞讬谉 讗讬住讜专 讗祝 诪讛 砖讛讜讗 驻讟讜专 讘讜 诪讚讬谞讬 砖诪讬诐 讗讬住讜专 诪讬讛讗 拽讗 注讘讬讚 讗诇讗 砖诇注谞讬谉 讛砖讘讛 谞讗诪专讛. 讜诪讻讗谉 讻转讘讜 讙讚讜诇讬 讛讚讜专讜转 砖讻诇 砖谞讗诪专 注诇讬讜 讞讬讬讘 讘讚讬谞讬 砖诪讬诐 驻住讜诇 讛讜讗 诇注讚讜转 注讚 砖讬砖讬讘. 讜讛讚讘专讬诐 谞专讗讬谉 砖诪讗讞专 砖讛讜讗 讞讬讬讘 诇讛砖讬讘 转讜专转 讙讝诇讛 讞诇讛 注诇讬讜 注讚 砖讬砖讬讘. 讛专讘 讛诪讗讬专讬 讝"诇.


驻砖讬讟讗 讚讗讜专讬讬转讗 讛讜讗 讗诐 诇讗 讬讙讬讚 讜谞砖讗 注讜谞讜. 注诇 诪讛 砖转讬专爪讜 讘转讜住驻讜转 讬砖 诇讜诪专 讚诪谞讗 诇讬讛 讚讛讻讬 拽讗诪专 拽专讗 讚诪拽砖讛 讘驻砖讬讟讜转 讚讗讜专讬讬转讗 谞诪讬 诪讞讬讬讘. 讜诪住转讘专讗 讚诪诪讬诇讗 砖诪注讬谞谉 诇讛 讚讛讛讬讗 讘砖砖诪注 拽讜诇 讗诇讛 讗祝 注诇 驻讬 砖诇讗 注谞讛 讗诪谉 讛讜讗 讜讗讬 讛讻讬 讻砖诇讗 讛讙讬讚 讗讬讻讗 谞砖讬讗讜转 讞讟讗 讜讗诐 讗讬转讗 讚讘砖诇讗 砖诪注 拽讜诇 讗诇讛 讜讻讜驻专 讘注讚讜转讜 讘讘讬转 讚讬谉 诇讬讻讗 谞砖讬讗讜转 讞讟讗 讜诇讗 讞讬讬讘转讜 转讜专讛 诇讛注讬讚 诇诪讛 诪讘讬讗 拽专讘谉 注诇 砖诪讬注转 拽讜诇 讘诇讘讚 讗讟讜 诪讬 砖讗讜诪专 诇讞讘讬专讜 诪砖讘讬注 讗谞讬 注诇讬讱 砖转讗诪专 讻谉 讜讻谉 砖专讗讬转 讜诇讗 讛讙讬讚 诪讬 诪讞讬讬讘 讜拽专讜讘讬谉 砖讗讬谞诐 诪注讬讚讬诐 诇讜 讗讬谞诐 讞讬讬讘讬谉 诪驻谞讬 砖讗讬谉 讘注讚讜转诐 讻诇讜诐 讜讗讬谉 讞讬讬讘讬谉 诇讛注讬讚讜 讜讗祝 讛讻砖专讬诐 讜讻讬讜爪讗 讘讛诐 讗诐 诇讗 讛讬讜 讞讬讬讘讬诐 诇讛注讬讚 讻诇 砖诇讗 注谞讜 讗诪谉. 讻谉 谞专讗讛 诇讬. 讛专砖讘"讗 讝"诇.


讗诇讗 讘讞讚. 讻诇讜诪专 讘讞讚 砖讗讬谞讜 诪讞讬讬讘 讘注讚讜转讜 诪诪砖 诪诪讜谉 讘注讚 讗讞讚 讚注诇诪讗 讗讘诇 注讚 讗讞讚 讛诪讞讬讬讘 诪诪讜谉 讘注讚讜转讜 诪诪砖 讻注讚 讚谞住讻讗 讚专讘讬 讗讘讗 讞讬讬讘 谞诪讬 诪讚讗讜专讬讬转讗 讻讘讬 转专讬. 转诇诪讬讚 讛专"驻 讝"诇.
讜讻转讘 讛专讘 讛诪讗讬专讬 讝"诇 讜讝"诇 讛讬讜讚注 注讚讜转 诇讞讘讬专讜 讜讗讬谞讜 诪注讬讚 讘讬谉 砖讛诐 砖谞讬诐 砖讻讘讬砖转 注讚讜转诐 诪驻住讚转 诪诪讜谉 讘讬谉 砖讛讜讗 讗讞讚 砖讻讘讬砖转 注讚讜转讜 诪驻拽注转 砖讘讜注讛 驻讟讜专 讘讚讬谞讬 讗讚诐 讜讞讬讬讘 讘讚讬谞讬 砖诪讬诐 砖讗祝 讙专诪讗 讗讬谉 讻讗谉 讛讜讗讬诇 讜讗讬谉 讻讗谉 诪注砖讛. 讜诪讛 砖讗诪专讜 讘住讜讙讬讗 讗讬 讘转专讬 讘讗诐 诇讗 讬讙讬讚 拽讗讬 诇讗讜 诇诪讬诪专讗 讚诇讬讞讬讬讘 讘讚讬谞讬 讗讚诐 讚诪讛 注谞讬谉 诇讞讬讬讘 讗转 讛讗讚诐 讘诪谞讬注转 讚讬讘讜专 讗诇讗 讻讱 驻讬专讜砖讜 讘讗诐 诇讗 讬讙讬讚 拽讗讬 讜驻砖讬讟讗 讚讞讬讬讘 讘讚讬谞讬 砖诪讬诐. 讜讗祝 讘专讜讘 住驻专讬诐 讙讜专住讬诐 讘讛 讘讛讚讬讗 驻砖讬讟讗. 讜砖诪讗 转讗诪专 讜讛诇讗 讘诪讞讬爪转 讛讻专诐 砖谞驻专爪讛 讗诐 谞转讬讗砖 讘注诇 讛讻专诐 讜诇讗 讙讚专讛 讞讬讬讘 讘讗讞专讬讜转讛. 讬专讗讛 诇讬 讘讜 砖诪讻诇 诪拽讜诐 讬砖 讻讗谉 诪注砖讛 砖诇讜 讜讛讜讗 砖讙驻谞讬讜 诪转驻砖讟讬谉 诪转讜讱 讙讬讚讜诇诐 讜诪拽讚砖讬诐 讛转讘讜讗讛. 讜讞讻诪讬 讛讚讜专讜转 砖诇驻谞讬谞讜 转讬专爪讜 讘讛 砖诪讗讞专 砖谞讜讚注 讘讜讚讗讬 砖讛讗讬住讜专 讘讗 注诇 讬讚讬 讻讱 讛专讬 讛讜讗 讻讙讜专诐 讘讬讚讬诐. 注"讻.


讛注讜砖讛 诪诇讗讻讛 讘诪讬 讞讟讗转. 诪讬 讞讟讗转 讛讜讗 讗讞专 砖谞转注专讘 讗驻专 讛驻专讛 讘转讜讻讛 讛讗 拽讜讚诐 砖谞转注专讘 讗驻专 讘讛诐 讗讬谉 谞拽专讗讬谉 诪讬 讞讟讗转 讗诇讗 诪讬 讛诪讬诇讜讬. 讜诇注谞讬谉 诪诇讗讻讛 诪讬 讛诪讬诇讜讬 讞诪讜专讬谉 诪诪讬 讞讟讗转 砖诪讬 讛诪讬诇讜讬 驻讜住诇转 讘讛诐 讗祝 诪诇讗讻讛 讗讞专转 专爪讛 诇讜诪专 砖讻诇 砖谞转注住拽 讘诪诇讗讻讛 讘注讜讚 砖讛讜讗 诪诪诇讗 讗转 讛诪讬诐 谞驻住诇讜 讜讗诇讜 诪讬 讞讟讗转 讗讬谉 讝讛 驻讜住诇 讘讜 讛讗 诪诇讗讻转 注爪诪谉 诪讻诇 诪拽讜诐 驻讜住诇讜转 讘讜 讜讗讬谉 爪专讬讱 诇讜诪专 诪诇讗讻讛 砖讘讙讜驻谉 讻讙讜谉 砖讛讬讜 讛诪讬诐 讘讻诇讬 砖讬砖 讘讜 砖谞转讜转 讜讬讚注 讻诪讛 注讜诇讬谉 讛诪讬诐 讻砖谞讜转谞讬谉 讘转讜讻诐 诇讬讟专讗 讘砖专 讜注讚 讗讬 讝讛 砖谞转 讛诐 诪讙讬注讬诐 讜讛讻谞讬住 讝讛 讗转 讛讘砖专 诇转讜讻讜 讻讚讬 诇讛讘讞讬谉 讗诐 讬砖 诇讬讟专讗 讘讘砖专 砖诇讜 讗诇讗 讗祝 诪诇讗讻讛 砖讗讬谞讛 讘讙讜驻谉 驻讜住诇转 讘讜 讻讙讜谉 砖砖拽诇 讻谞讙讚谉 讻讙讜谉 砖讛讬讛 谞讜讚注 诇讜 讻诪讛 诇讬讟专讗讜转 诪讬诐 讘讗讜转讜 讻诇讬 砖诪讬 讞讟讗转 诇转讜讻讜 注诐 讛讻诇讬 讜讛谞讬讞谉 讘讻祝 注诐 讛讻诇讬 讜砖诐 讛讘砖专 讘讻祝 砖谞讬讛 讛讜讗讬诇 讜注砖讗谉 诪砖拽讜诇转 驻住诇谉. 讜讬砖 诪驻专砖讬诐 讘讙讜驻谉 诪讛 砖驻讬专砖谞讜 讘讻谞讙讚诐 讜诪驻专砖讬诐 讘讻谞讙讚诐 砖砖拽诇 讻谞讙讚诐 讗讘谉 砖诇讗 诇爪讜专讱 讜讞讝专 讜砖拽诇 讻谞讙讚 讛讗讘谉 讚讘专 讗讞专 讛爪专讬讱 诇讜 讗诇讗 砖讘讻谞讙讚谉 讗讬谞讜 驻讜住诇 讗诇讗 讘讛讬住讞 讛讚注转. 讜诪讻诇 诪拽讜诐 讬砖 诪驻专砖讬诐 砖讻诇 砖砖拽诇 讻谞讙讚诐 讚讘专 讗讞专 驻住讜诇讬谉 讗祝 讘诇讗 讛讬住讞 讛讚注转 讗讘诇 讗诐 讻讬讜谉 诇砖拽讜诇 讗转 讛诪讬诐 讘讚讘专 讗讞专 讗诐 讛住讬讞 讚注转讜 驻住讜诇讬谉 讜讗诐 诇讗讜 讻砖专讬诐. 讜讻谉 谞专讗讛 讚注转 讙讚讜诇讬 讛诪讞讘专讬诐 讗诇讗 砖住讜讙讬讗 讝讜 讗讬谞讛 讛讜诇讻转 注诇 砖讬讟转诐 讜讻讘专 讛专讙讬砖讜 讘讛 讙讚讜诇讬 讛诪讙讬讛讬谉. 讛注讜砖讛 诪诇讗讻讛 讘诪讬 讞讟讗转 讘讬谉 讘讙讜驻谉 讘讬谉 讘讻谞讙讚谉 讜讻谉 讛注讜砖讛 诪诇讗讻讛 讘驻专转 讞讟讗转 讛讜讗讬诇 讜讛讬讝拽 砖讗讬谞讜 谞讬讻专 讛讜讗 讚讬谞讜 讻讚讬谉 讙专诪讗 讜驻讟讜专 诪讚讬谞讬 讗讚诐 砖讛专讬 讗讬谉 讻讜讜谞转讜 诇讛讝讬拽 讜讞讬讬讘 讘讚讬谞讬 砖诪讬诐. 讙讚讜诇讬 讛诪讞讘专讬诐 讻转讘讜 砖讛注讜砖讛 诪诇讗讻讛 讘诪讬 讞讟讗转 讜讘驻专转 讞讟讗转 讘诪讝讬讚 讞讬讬讘 诇砖诇诐 讘砖讜讙讙 驻讟讜专 讗讘诇 讗诐 讛讻谞讬住 驻专讛 诇诪专讘拽 讻讚讬 砖转讬谞拽 讜转讚讜砖 讜讻谉 讛住讬讞 讚注转讜 诪诪讬 讞讟讗转 驻讟讜专 诪讚讬谞讬 讗讚诐 讜讞讬讬讘 讘讚讬谞讬 砖诪讬诐 讜讗祝 注诇 驻讬 砖讝讜 讘讗讛 讻讚注转 讛讗讜诪专 讘诪住讻转 讙讬讟讬谉 讛讬讝拽 砖讗讬谞讜 谞讬讻专 砖诪讬讛 讛讬讝拽 讜讗祝 讛诐 驻住拽讜 砖讗讬谞讜 讛讬讝拽 讗驻砖专 砖讛诐 注讜砖讬诐 讗讜转讛 讻诪讝讬讚 讗祝 注诇 驻讬 砖讗讬谉 讻讜讜谞转诐 诇讛讝讬拽 讜诪转讜专转 拽谞住 讜讻谉 注讬拽专. 讛诪讘注讬转 讗转 讞讘讬专讜 讜谞讘注转 诇拽讜诇讜 讗讞专 砖诇讗 讛讻讛讜 讜诇讗 谞讙注 讘讜 驻砖讬注转讜 诪住讬讬注转讜 砖讛讬讛 诇讜 诇讛转讞讝拽 讘注爪诪讜 讜诪转讜讱 讻讱 驻讟讜专 诪讚讬谞讬 讗讚诐 讜讞讬讬讘 讘讚讬谞讬 砖诪讬诐. 讜讻谉 讛专讘讛 谞讻诇诇讜 讘讚讬谉 讝讛 讻诪讜 砖讗诪专讜 讘讻讗谉 诪讬讛讗 讟讜讘讗 讗讬讻讗 讻讙讜谉 诇讬讘讛 讜诇讬讘转讜 讛专讜讞; 砖住讛 讘讜 讻诇讘 讜谞讞砖; 讛专讞拽转 住讜诇诐 诪谉 讛砖讜讘讱; 谞驻讬诇转 讛驻砖转谉 讛谞讝讻专 讘驻专拽 诇讗 讬讞驻讜专; 谞转讬讗砖 讜诇讗 讙讚专讛; 住诇拽 讗转 讛讻专讬诐 讛讗诪讜专 讘驻专拽 讻讬爪讚 讛专讙诇; 讛讘讗讬砖 诪专讬讞讜 讛讗诪讜专 诇诪注诇讛; 讛讜讝拽讛 讘讗讻讬诇讛; 谞驻诇 诪拽讜诇 讛讻专讬讛; 讜讛专讘讛 讻讬讜爪讗 讘讗诇讜 砖讛讜讗 讙专诪讗 讜驻讟讜专 讗诇讗 砖讬砖 诪讛诐 砖驻讟讜专 讗祝 讘讚讬谞讬 砖诪讬诐 讜讛讜讗 砖讗讬谉 讻讜讜谞转讜 讻诇诇 诇讛讝讬拽 讻讬 讛讜讗 讬讜讚注 转注诇讜诪讜转 诇讘 讜讬砖 讙专诪讜转 砖讛讜讗 讞讬讬讘 讘讛诐 注诇 驻讬 讛讻诇诇 讻讙讜谉 砖讜专祝 砖讟专 讞讘讬专讜 讜讛诪讜讞诇讜 讗讞专 诪讻讬专讛; 砖祝 诪讟讘注 砖诇 讞讘讬专讜; 讜讛诪专讗讛 讗转 砖诇 讞讘讬专讜 讜诪驻住讬讚讜; 讛诪专讗讛 讚讬谞专 诇砖讜诇讞谞讬 讜讗讬谞讜 讘拽讬 讘讜; 讜讻诇 砖注讜砖讛 注爪诪讜 讘拽讬 讜讗讬谞讜 讘拽讬 讛专讬 讛讜讗 诪讻讜讜谉 诇讛讝讬拽 讜诇讘讚讜 讛讜讗 注讜砖讛; 讜讻谉 诪住诇拽 讗转 讛讻专讬诐 诇讻诇讬 讛谞讜驻诇 诪谉 讛讙讙 诇讚注转 拽爪转 讻诪讜 砖讘讬讗专谞讜 讘驻专拽 讻讬爪讚 讛专讙诇; 讜讻谉 诪讞讬爪转 讛讻专诐 砖谞驻专爪讛 砖讗诐 谞转讬讗砖 讜诇讗 讙讚专讛 讞讬讬讘 讘讗讞专讬讜转讜. 讜讚谉 讗转 讛讚讬谉 讗诐 拽讘诇讜讛讜 注诇讬讛诐 讜讟注讛 讗讬谉 讻讗谉 讚讬谞讗 讚讙专诪讬 讗驻讬诇讜 讘讛讚讬讜讟 讜讗诐 拽讘诇讜讛讜 注诇讬讛诐 讻讜讜转讬讛 诪讬讛讗 讗讬谉 讻讗谉 讚讬谞讬 讚讙专诪讬 讜驻讟讜专 讗诇讗 讗诐 讻谉 谞砖讗 讜谞转谉 讘讬讚 诪驻谞讬 砖讗讬谉 讘讛诐 讻讜讜谞讛 诇讛讝讬拽 讜讘诪住讻转 住谞讛讚专讬谉 讬转讘讗专. 讜讬砖 讘注谞讬谞讬诐 讗诇讛 讻诇诇讬诐 讗讞专讬诐 诇拽爪转 诪驻专砖讬诐 讜讗讜诇讬 谞专诪讝 注诇讬讛诐 讘诪拽讜诐 讗讞专 讘注讝专转 讛砖诐. 讛专讘 讛诪讗讬专讬 讝"诇.


讜讛讗讬讻讗 谞砖讘专讛 讻讚讜. 拽爪转 拽砖讛 讚诪讛讱 诇讗 拽砖讬讗 讻诇 讻讱 讚驻诇讜讙转讗 讛讬讗 讜砖诪讗 讛讱 讚诇讗 讞砖讬讘 诇讬讛 诇注讬诇 讘讘专讬讬转讗 讙讘讬 讗专讘注讛 讚讘专讬诐 讜讻讜' 诪砖讜诐 讚住讘讬专讗 诇讬讛 讻专讘讬 诪讗讬专 讚诪讞讬讬讘 讗祝 讘讚讬谞讬 讗讚诐 讜诇讗 住讘讬专讗 诇讬讛 讻讞讻诪讬诐 讚驻讟专讬 诪讚讬谞讬 讗讚诐 讜诪讞讬讬讘讬 讘讚讬谞讬 砖诪讬诐. 讜砖诪讗 讬砖 诇讜诪专 讚讞讻诪讬诐 讚专讘讬 诪讗讬专 讛讬讬谞讜 专讘讬 讬讛讜讚讛 讚讘专 驻诇讜讙转讬讛 讛讜讗. 讜讻谉 诪讜讻讞 诇注讬诇 讘讛讚讬讗 驻专拽 讛诪谞讬讞 讜讘专讬讬转讗 讚诇注讬诇 专讘讬 讬讛讜讚讛 拽转谞讬 诇讛 讜诪拽砖讛 诪讚讬讚讬讛 诇讚讬讚讬讛. 讜讛谞讜住讞讗 讘专讜讘 住驻专讬诐 专讘讬 讬讛讜讚讛 讗诇讗 砖讬砖 拽爪转 住驻专讬诐 讚讙专住讬 专讘讬 讬讛讜砖注 讜讗讬谞讜 谞专讗讛. 砖讬讟讛.


讗讘诇 讛谞讬 讗讬爪讟专讬讻讜 诇讬讛. 讜讗"转 讛谞讜转谉 住诐 讛诪讜转 诇驻谞讬 讘讛诪转 讞讘讬专讜 讗讬讻讗 专讘讜转讗 讻讚讗诪专讬谞谉 诇注讬诇 讗驻讬诇讜 住诐 讛诪讜转 讚诇讗 注讘讬讚讗 讚讗讻诇讛 讞讬讬讘 讘讚讬谞讬 砖诪讬诐. 讬砖 诇讜诪专 讚诪讻诇 诪拽讜诐 讗讬谉 讝讛 讞讬讚讜砖 讻诇 讻讱 讜诇注讬诇 专爪讛 诇讜诪专 讚讛讜讬 专讘讜转讗 诇讗砖诪讜注讬谞谉 住诐 讛诪讜转 讚讞讬讬讘 讘讚讬谞讬 砖诪讬诐 讟驻讬 诪讘砖讗专 驻讬专讜转 讗讘诇 讜讚讗讬 讘讬谉 讘砖讗专 驻讬专讜转 讘讬谉 讘住诐 讛诪讜转 诇讗 讛讜讬 专讘讜转讗 讚讞讬讬讘 讘讚讬谞讬 砖诪讬诐. 讻讱 谞专讗讛 诇诪讜专讬 砖讬讞讬讛. 转诇诪讬讚 讛专"驻 讝"诇. 讜讬砖 住驻专讬诐 讚诪讬讬转讬 诇讬讛 讛讻讗 讘讛谞讱 讚拽讗诪专 讜转讜 诇讬讻讗 讜讻讱 讛讜讗 讘驻讬专讜砖 专讘讬谞讜 讞谞谞讗诇 讝"诇. 讛专砖讘"讗 讝"诇.


讜诇专讘 讗砖讬 讚讗诪专 谞诪讬 讟诪讜谉 讗讬转诪专 诪讛讜 讚转讬诪讗 讗谞讗 讻住讜讬讬 讻住讬转讬讛 讜讘讚讬谞讬 砖诪讬诐 谞诪讬 诇讗 诇讬讞讬讬讘 拽讗 诪砖诪注 诇谉. 驻讬专讜砖 讗祝 注诇 驻讬 砖讻讜讜谞转讜 诇讛讝讬拽 讗讬谉 诪诇讗讻讛 讝讜 讻讚讗讬 诇讛转讞讬讬讘 注诇讬讛 诇砖诇诐 讜讗驻讬诇讜 讘讚讬谞讬 砖诪讬诐 拽诪砖诪注 诇谉. 讛专讗"讛 讝"诇.
讜讛转讜住驻讜转 讞讜诇拽讬诐 注诇讬讜. 讜诪讚讘专讬 讛专讘 讛诪讗讬专讬 讝"诇 诪砖诪注 讚住讘讬专讗 诇讬讛 讻驻讬专讜砖 讛专讗"讛 讝"诇 砖讻转讘 讜讝"诇 讛讬转讛 讚诇拽讛 诪转驻砖讟转 讜讘讗讛 讜讟诪谉 拽诪转讜 砖诇 讞讘讬专讜 讜谞注砖讬转 讟诪讜谉 讘讗砖 讜谞驻讟专 讘注诇 讛讚诇讬拽讛 诪转砖诇讜诪讬讛 讛专讬 讬讻讜诇 诇讜诪专 砖诇讟讜讘讛 谞转讻讜讜谉 砖诇讗 讬讘注专 讛讗砖 讻诇 讻讱 讜谞诪爪讗 砖讗讬谉 讻讗谉 讻讜讜谞讛 诇讛讝讬拽 驻讟讜专 诪讚讬谞讬 讗讚诐. 讜诪讻诇 诪拽讜诐 讞讬讬讘 讘讚讬谞讬 砖诪讬诐 讗诐 讛讬转讛 讻讜讜谞转讜 诇讛驻拽讬注 讗转 转砖诇讜诪讬谉. 注"讻.
讗讘诇 转诇诪讬讚 讛专"驻 讝"诇 讻转讘 讘驻讬专讜砖 讛转讜住驻讜转 讚讗驻讬诇讜 谞转讻讜讜谉 诇讟讜讘讛 讞讬讬讘 讘讚讬谞讬 砖诪讬诐 讚讛讬讛 诇讜 诇讬讝讛专 砖诇讗 讬讘讜讗 讛驻住讚 诇讞讘讬专讜 讘讻讱 讚讛爪诇讛 诪讜注讟转 谞诪讬 诇讗 讞砖讬讘讗. 注"讻.


转讞讬诇转讜 讘驻砖讬注讛 讜住讜驻讜 讘讗讜谞住 诪讗讬 讗讬讻讗 诇诪讬诪专. 讜讗"转 讜讛诇讗 诇讗 讘讗 讛讗讜谞住 诪讞诪转 讛驻砖讬注讛 讚讗驻讬诇讜 砖讛讬讛 讛讻讜转诇 讘专讬讗 讛讬讛 讬讻讜诇 诇砖诪讜专. 诇驻讬专讜砖 专砖"讬 谞讬讞讗 砖驻讬专砖 砖讞转专讛 讜讛驻讬诇讛 讛讻讜转诇 注诇 讬讚讬 讞转讬专转讛 讛专讬 诪讞诪转 讛驻砖讬注讛 砖讛讬讛 专注讜注 讘讗 讛讗讜谞住 砖讗诐 讛讬讛 讘专讬讗 诇讗 讛讬讛 谞讜驻诇 讘讞转讬专讛. 讛拽砖讛 专"诪 诇讜拽诪讛 讻讙讜谉 砖诇讗 讘讗 讗讜谞住 诪讞诪转 讛驻砖讬注讛 讻讙讜谉 砖讞转专讛 讜讬爪讗讛 讚专讱 讞转讬专讛 讜讘讻讛讗讬 讙讜讜谞讗 驻讟讜专 诇讻讜诇讬 注诇诪讗. 讜转讬专抓 讚诪砖诪注 诇讬讛 讚讞转专讛 讜讛驻讬诇讛 讛讻讜转诇 诪讚拽转谞讬 谞驻专爪讛 讘诇讬诇讛 讜讗讛讗 拽讗诪专 讜讛讜讗 砖讞转专讛 讚诪砖诪注 砖谞驻专抓 讛讻讜转诇 注诇 讬讚讬 砖讞转专讛. 讛专讗"砖 讝"诇.
讜讛专讗"讛 讝"诇 讻转讘 讜讝讛 诇砖讜谞讜 讗诇讗 讘讻讜转诇 专注讜注 讻讬 讞转专讛 讗诪讗讬 驻讟讜专 转讞讬诇转讜 讘驻砖讬注讛 讜住讜驻讜 讘讗讜谞住 讛讜讗 砖讛专讬 驻砖注 讻砖讛谞讬讞讛 砖诐 讜诪驻谞讬 砖讛谞讬讞讛 砖诐 讙诐 讻谉 讘讗 讛讗讜谞住 砖讞转专讛. 注"讻.


讜讻讬 讗讬转诪专 讚专讘讗 讗住讬驻讗 讗讬转诪专 讜讻讜'. 拽爪转 拽砖讛 讚讛讜讬 诇讬讛 诇诪讬诪专 讗诇讗 讗讬 讗讬转诪专 讛讻讬 讗讬转诪专 讜讗住讬驻讗 讜讻讜' 砖讛专讬 讛讜讗 诪砖谞讛 讛诇砖讜谉 诪诪讛 砖讗诪专讜 讘专讗砖讜谞讛 讚拽讗诪专 讜讛讜讗 砖讞转专讛 讜注转讛 讛讜讗 讗讜诪专 讜讗驻讬诇讜 讞转专讛. 讜讻诪讚讜诪讛 砖讬砖 讚讻讜讜转讛 讘讻转讜讘讜转. 砖讬讟讛.


讗诪专 专讘讛 讜讗驻讬诇讜 讞转专讛 讜诇讗 诪讬讘注讬讗 讛讬讻讗 讚诇讗 讞转专讛 讚讻讜诇讛 驻砖讬注讛 讛讬讗 讻讬讜谉 砖讛谞讬讞 讛讘讛诪讛 讻砖驻转讞讛 讛讚诇转 讜讚讗讬 驻讜砖注 讙诪讜专 讛讜讗 讗诇讗 讗驻讬诇讜 讛讬讻讗 讚讞转专讛 谞诪讬 讜讗驻讬诇讜 讘专讬讗 讚诪讛讜 讚转讬诪讗 讛讜讬讗 诇讬讛 转讞讬诇转讜 讘驻砖讬注讛 讜讻讜'. 讻诇讜诪专 讜讗讬讻讗 诪讗谉 讚驻讟专 讘讛 诇注讜诇诐 讜讗讬讻讗 诪讗谉 讚诪讞讬讬讘 讘讛 讘注诇诪讗 讘讛讗 驻讟讜专 诪砖讜诐 讚诇讗 讛讜讬 讛讗讜谞住 讘讚讘专 砖驻砖注 砖讛讜讗 诇讗 驻砖注 讗诇讗 讘讚诇转 讜诇讗 讘讻讜转诇 讜诪砖讜诐 讚讗讬讻讗 讚驻讟讜专 讘讻诇 转讞讬诇转讜 讘驻砖讬注讛 讜住讜驻讜 讘讗讜谞住 谞拽讟 讛讗讬 诇讬砖谞讗 拽诇讬诇讗 拽诪砖诪注 诇谉 讚讻讜诇讛 驻砖讬注讛 讛讬讗. 讛专讗"讛 讝"诇.


诪讛讜 讚转讬诪讗 讛讜讬讗 诇讛 转讞讬诇转讜 讘驻砖讬注讛. 讜讗诐 转讗诪专 讻讬讜谉 讚诇讗 讬讚注 讛讗 讚拽讗诪专 讻诇 讟爪讚拽讗 讚讗讬转 诇讛 诇诪注讘讚 注讘讚讛 讜谞驻拽讗 讗诪讗讬 拽讗诪专 转讞讬诇转讜 讘驻砖讬注讛 讜住讜驻讜 讘讗讜谞住 讜讻讜' 讻讜诇讛 讘讗讜谞住 讛讜讗 讻讬讜谉 砖谞注诇 讘驻谞讬讛 讻专讗讜讬. 讬砖 诇讜诪专 讻讚驻讬专砖 讘拽讜谞讟专住 讚讜讚讗讬 讛讬讛 住讘讜专 讚讗爪诇 讞转讬专讛 讗讜谞住 讛讜讗 砖诇讗 转讚讞讜拽 注爪诪讛 讻诇 讻讱 诇爪讗转 讘讞转讬专讛 讗讘诇 诪讻诇 诪拽讜诐 注诇 讬讚讬 砖诪爪讟注专转 转拽砖拽砖 诇驻转讜讞 诇讛 驻转讞 讜诇讙讘讬 讛讗讬 讛讜讬 驻砖讬注讛. 转诇诪讬讚 讛专"驻 讝"诇.





诪讛专"诐

讚"讛 讗讬诇讬诪讗 讚诪讟讬讗 诇讬讛 讘专讜讞 诪爪讜讬讛 讜讻讜' 讜讛讛讬讗 讚讗砖拽讜诇 注诇讬讛 讘讚拽讗 讜讻讜' 讛转讜住' 拽爪专讜 讘诪拽讜诐 砖讛讬讛 诇讛诐 诇讛讗专讬讱 讚诇讗 驻讟专 讛转诐 讗诇讗 讻砖诪转 讘讻讞 砖谞讬 讗讘诇 讘讻讞 专讗砖讜谉 讛讜讬 讻讗诇讜 讛诪讬转讜 讘讬讚讬诐 讜诇讻讱 诪讚诪讛讜 诇讝讜专拽 讞抓 讜转专讬住 讘讬讚讜 讗驻讬诇讜 拽讚诐 讛讜讗 讜谞讟诇讜 驻讟讜专 讚讟注诪讗 讚驻讟讜专 讛转诐 讛讜讬 诪砖讜诐 讚讘砖注转 讝专讬拽转 讛讞抓 诇讗 讛讬转讛 专讗讜讬 诇讛诪讬转讜 诪砖讜诐 讛转专讬住 砖讛讬讛 讘讬讚讜 讗"讻 讗诪讗讬 拽讗 诪讞讬讬讘转 讗谞讟讬诇转 讛转专讬住 诪讬讚讜 讘讛讛讬讗 砖注转讗 诇讗 讛讬讛 讗诇讗 讙专诪讗 讘注诇诪讗 讜诇讻讱 驻讟讜专 讛"谞 讘讗砖拽讬诇 注诇讬讛 讘讚拽讗 讚诪讬讗 讜诇讗 讛讬讛 专讗讜讬 诇诪讜转 讘讻讞 专讗砖讜谉 讗诇讗 讘讻讞 砖谞讬 砖驻讬专砖 讻驻转讜 讜讛讘讬讗讜 诇砖诐 讜驻讟讜专 讚讗诪讛 诪讞讬讬讘转 诇讬讛 讗讬 讗砖注转 讛讘讗讛 讜讛谞讞讛 讘讛讛讬讗 砖注转讗 诇讗 讛讬讛 专讗讜讬 诇诪讜转 讚讛讗 注讚讬讬谉 诇讗 讛讬讜 讛诪讬诐 讻讗谉 讜讗讬 讗砖注转 诪专讬爪转 讛诪讬诐 讚讗砖拽讬诇 注诇讬讛 讗讛"讻 讘讛讛讬讗 砖注转讗 诇讗 讛讜讛 讗诇讗 讙专诪讗 讘注诇诪讗 讻讬讜谉 讚诇讗 诪转 讗诇讗 讘讻讞 砖谞讬 讜拽"诇:


讚"讛 讗诇讗 诇讞讘专讬讛 讻讙讜谉 砖讗讬谉 诇讞讘专讬讛 诪讛 诇砖诇诐 讜讻讜'. 讚讗诇"讻 诇诪讛 诇讗 讬讞讝讬专 讞讘专讬讛 诪讛 砖拽讘诇 诪讛谞转讘注 砖诇讗 讻讚讬谉 诪讗讞专 砖谞转讘专专 讚注讚讬 砖拽专 讛谉 讜诇讻讱 转讬专抓 砖讗讬谉 诇讞讘专讬讛 诪讛 诇砖诇诐 讜讻讜' 讗讜 砖讗讬谉 讗谞讜 讬讜讚注讬诐 讜诇讗 谞转讘专专 砖讛谉 注讚讬 砖拽专 讜讻讬 转讬诪讛 诪讗讬 讗转讗 诇讗砖诪讜注讬谞谉 讚驻讟讜专 驻砖讬讟讗 讚讛讬讗讱 讬转讞讬讬讘 诪讗讞专 砖讗讬谉 讗谞讜 讬讜讚注讬诐 砖讛诐 注讚讬 砖拽专 讜讬"诇 讚讗转讗 诇讗砖诪讜注讬谞谉 讚讗驻"讛 讞讬讬讘 讘讚讬谞讬 砖诪讬诐 讜拽"诇:


讚"讛 驻砖讬讟讗 讗诐 诇讗 讬讙讬讚 讜讻讜'. 讜讬"诇 讚讛"拽 拽专讗 讜讻讜' 讜讛诪砖讱 讚讘专讬 讛转讜住' 讻讱 讛诐 讻砖注讜讘专 砖讘讜注讛 讘讚讘专 砖讗驻讬诇讜 讘诇讗 砖讘讜注讛 讛讬讛 谞砖讬讗讜转 注讜谉 讗讝 讻砖讛砖讘讬注讜讛讜 砖讬讙讬讚 讜注讘专 注诇 砖讘讜注转讜 讞讬讬讘 拽专讘谉 砖讘讜注讛 讗讘诇 讻砖注讘专 注诇 讛砖讘讜注讛 讘注谞讬谉 砖诇讗 讛讬讛 讘讜 谞砖讬讗讜转 注讜谉 讘诇讗 砖讘讜注讛 讗讝 讗驻讬诇讜 砖注讘专 注诇 讛砖讘讜注讛 讗讬谞讜 讞讬讬讘 拽专讘谉 讜讗讞"讻 诪驻专砖 讜讘讗讬讝讛 讗讜驻谉 讛讜讗 讚讘专 砖讬砖 讘讜 谞砖讬讗讜转 注讜谉 讘诇讗 砖讘讜注讛 讛讬讬谞讜 讚讜拽讗 讻砖讗讜诪专 讘讘"讚 讜讻讜' 讜讗讝 讗诐 讛讘"讚 讛砖讘讬注讜讛讜 注诇 讛注讚讜转 讜注讘专 注诇 砖讘讜注转讜 讞讬讬讘 拽专讘谉 砖讘讜注讛 讗讘诇 讞讜抓 诇讘"讚 讗驻讬诇讜 讗诪专讜 讗讬谉 讗谞讜 讬讜讚注讬诐 讗讬谉 讻讗谉 谞砖讬讗讜转 注讜谉 砖讛专讬 讛讜讗 讬讻讜诇 诇讞讝讜专 讜诇讛注讬讚 讜诇讻讱 讙"讻 讗驻讬诇讜 砖讛砖讘讬注讜讛讜 讞讜抓 诇讘"讚 注诇 讛注讚讜转 讜注讘专 注诇 讛砖讘讜注讛 讜讗诪专 砖讗讬谞讜 讬讜讚注 讗讬谞讜 讞讬讬讘 拽专讘谉 砖讘讜注讛:


讚"讛 讘讛讛讬讗 讛谞讗讛 讜讻讜' 讜讛讻讬 诪讜拽讬 诇讛 住讜讙讬讗 讚讗诇讜 诪爪讬讗讜转 讻讬 谞专讗讛 讚专讘讛 拽讘诇讛 诪专讘 讬讜住祝 讜讻讜' 讜讛"驻 讛讛讬讗 讚讗诇讜 诪爪讬讗讜转 讜讻讜'. 讻讜谞转 讛转讜住' 讘讝讛 讛讜讗 诪砖讜诐 讚讛讻讬 讗讬转讗 讛转诐 驻专拽 讗诇讜 诪爪讬讗讜转 (讘讘讗 诪爪讬注讗 讚祝 诇"讗) 讚驻专讬讱 讗讘专讬讬转讗 讝讜 讚拽转谞讬 讗讬谉 诇讬 讗诇讗 诇讘讬转讜 讜讻讜' 讛"讚 讗讬 讚诪谞讟专讗 驻砖讬讟讗 讗讬 讚诇讗 诪谞讟专讗 讗诪讗讬 诇注讜诇诐 讚诪谞讟专讗 讜讛讗 拽诪"诇 讚诇讗 讘注讬谞谉 讚注转 讘注诇讬诐 讻讚专' 讗诇讬注讝专 讜讛砖转讗 讗讬 讛诇讻讛 讻专讘讛 拽砖讬讗 转专转讬 诪住讜讙讬转 讛诪拽砖讛 讚驻专讬讱 讗讬 讚诪谞讟专讗 讜讻讜' 讗讬 讚诇讗 诪谞讟专讗 讗诪讗讬 讚诪砖诪注 讚讘注讬 砖诪讬专讛 讻诪讜 讘讬转讜 讚讛讬讬谞讜 讻砖讜诪专 砖讻专 讜讙诐 转拽砖讛 诪讛诪住拽谞讗 讚诪讜拽讬 诇讛 讻专讘讬 讗诇讬注讝专 讻讚诪讜拽讬 诇讛 讛讻讗 诇专讘 讬讜住祝 讜转专讬 拽讜砖讬讜转 讛诇诇讜 诪转专爪讬谉 讛转讜住' 讛讗 讚诪讜拽讬 诇讛 讻专' 讗诇讬注讝专 诇讗 拽砖讬讗 讚专讘讛 谞诪讬 拽讘诇讛 诪专讘 讬讜住祝 讜讻讜' 讜住讜讙讬转 诇砖讜谉 讛诪拽砖讛 谞诪讬 诇讗 拽砖讬讗 讚讛"驻 讗讬 讚诪谞讟专 诇专讘 讻讚讗讬转 诇讬讛 讜讻讜' 讻讱 谞"诇 讛诪砖讱 讚讘专讬 讛转讜住' 专讗诇"讻 转专讬 砖讬谞讜讬讬 讚转讜住' 诇诪讛 诇讬:


讘讗"讚 讜讗"讻 讘讗诇讜 诪爪讬讗讜转 讙讘讬 诪讛 讬讛讗 讘讚诪讬诐 讜讻讜' 驻讬' 讚砖诐 讙讘讬 诪爪讗 讗讘讚讛 转谞谉 讚讘专 砖讗讬谉 注讜砖讛 讜讗讜讻诇 讬诪讻专 诪讛 讬讛讗 讘讚诪讬诐 专' 讟专驻讜谉 讗讜诪专 讬砖转诪砖 讘讛谉 诇驻讬讻讱 讗诐 讗讘讚讜 讞讬讬讘 讘讗讞专讬讜转谉 讜讻讜' 专"注 讗讜诪专 诇讗 讬砖转诪砖 诇驻讬讻讱 讜讻讜' 讜驻专讬讱 讘讙诪专讗 讗讘诇 诇讗 谞砖转诪砖 讘讛谉 讗诐 讗讘讚讜 驻讟讜专 诇讬诪讗 转讛讜讬 转讬讜讘转讗 讚专讘 讬讜住祝 讜讻讜' 讗"诇 专讘 讬讜住祝 讘讙谞讘讛 讜讗讘讚讛 讻"注 诇讗 驻诇讬讙讬 讚讞讬讬讘 讻讬 驻诇讬讙讬 讘讗讜谞住讬诐 讚砖讜讗诇 专"讟 住讘专 砖专讜 专讘谞谉 诇讗砖转诪讜砖讬 讘讙讜讬讛 讜讛讜讬 诇讬讛 砖讜讗诇 注诇讬讛讜 讜专"注 讜讻讜' 讜讗"讻 爪"诇 讚诇专讘 讬讜住祝 诪砖讜诐 讛讬转专 转砖诪讬砖 谞注砖讛 砖讜讗诇 讜诇专讘讛 诇讗 讛讜讬 讗诇讗 砖讜诪专 砖讻专 讜讗诐 讻谉 讗转讬 专讘 谞讞诪谉 讚驻专拽 讛诪驻拽讬讚 讻专讘讛 讜讗讬谉 诇讜诪专 讚讛转诐 诪讜讚讛 专讘 谞讞诪谉 讜讻讜' 讚讗讬谉 讝讜 住讘专讗 讚诪砖讜诐 砖谞讬 住讘专讜转 讜讻讜' 诇讗 讬注砖讛 讘砖讘讬诇 讻讱 砖讜讗诇 专"诇 讗讬 讗诪专转 讘砖讘讬诇 讛讬转专 转砖诪讬砖 诇讞讜讚 诇讗 谞注砖讛 砖讜讗诇 讗"讻 讗讬谉 住讘专讗 诇讜诪专 讚诪砖讜诐 砖讬砖 注讜讚 砖诐 讚讘专 砖讻讬专讜转 讚讘砖讘讬诇讜 谞注砖讛 砖讜诪专 砖讻专 讻讙讜谉 驻专讜讟讛 讚专讘 讬讜住祝 谞讬诪讗 讚讘砖讘讬诇 讝讛 谞注砖讛 注转讛 砖谞转讜住祝 注诇讬讛 讛谞讗转 讛讬转专 转砖诪讬砖 砖讜讗诇 讝讛 讗讬谉 住讘专讗 诪讬讚讬 讚讛讜讛 砖谞讜转谉 诇讜 砖讻专 讻驻讜诇 讜讻讬 讘砖讘讬诇 讻讱 谞注砖讛 砖讜讗诇 讗诇讗 讜讚讗讬 诪"讚 讚谞注砖讛 砖讜讗诇 爪"诇 讚诪砖讜诐 讛讬转专 转砖诪讬砖 诇讞讜讚 谞注砖讛 砖讜讗诇 诪讟注诐 讚讘砖注转 讛讬转专 转砖诪讬砖 谞注砖讛 砖讜讗诇 讛诪注讜转 诪讛讘注诇讬诐 诇讛砖转诪砖 讘讛谉 讜讗"讻 砖诪注 诪讬谞讛 讚专讘 谞讞诪谉 诇讗 住"诇 讻专"讬 讗诇讗 讻专讘讛:





讞讻诪转 砖诇诪讛

讙诪' 讜讞讻"讗 驻讟讜专 讻讜' 讜讗讬谞讜 诪注讬讚 诇讜 谞诪讬 诪"讚 讻讜' 讻爪"诇:


砖诐 诪讬 讬讬诪专 讚讻讬 讛讜讛 诪住讛讬讚谞讗 诇讬讛 讛讜讛 诪讜讚讛 讻讜' 讻爪"诇. 讜谞诪讞拽 讗转讬谞讗 讜谞"讘 谞"诇 讟注讜转 讚讗讬讬专讬 讘讘"讚 讻讚驻讬专砖讜 讛转讜住驻讜转:


转讜住' 讘讚"讛 驻砖讬讟讗 讗诐 讻讜' 讜讚讜拽讗 讘讘"讚 讻讜' 谞"讘 驻讬' 诪砖讜诐 讛讻讬 转诇讬讗 专讞诪谞讗 讛讘讗转 拽专讘谉 讘谞砖讗 注讜谞讜 讻诇讜诪专 讻诇 讛讬讻讗 讚讗讬谞讜 谞讜砖讗 注讜谉 讻讙讜谉 讞讜抓 诇讘"讚 讙"讻 讗讬谞讜 诪讘讬讗 拽专讘谉 讗注"驻 砖注讘专 注诇 砖讘讜注转讜 讜讚讜"拽:


讘讚"讛 驻讟讜专 讻讜' 驻专讬讱 诪讬谞讬讛 讻讜' 谞"讘 驻讬' 讚诇讗 转讬诪讗 讚讬诇诪讗 专讬讘"诇 住讘专 讻讞讝拽讬讛 讚驻住拽 讛讬讝拽 砖讗讬谞讜 谞讬讻专 砖诪讬讛 讛讬讝拽 注诇 讻谉 讻转讘讜 讛转讜住' 讚讛转诐 驻专讬讱 讜讻诇讜诪专 讞讝拽讬讛 讗讬转讜转讘 砖诐 讜拽"诇:





诪讛专"诐 砖讬祝

讘专砖"讬 讘讚"讛 讜讛讜讗 砖讞转专讛 讻讜' 讜讛驻讬诇讛 讛讻讜转诇 讻讜'. 诪驻专砖 讜讛驻讬诇讛 讛讻讜转诇 诪讚拽转谞讬 讘诪转谞讬' 谞驻专爪讛 讘诇讬诇讛 讜诇讝讛 诪拽砖讛 砖驻讬专 讘住诪讜讱 诇诪"讚 转讞诇转讜 讘驻砖讬注讛 讜住讜驻讜 讘讗讜谞住 讞讬讬讘 诪讗讬 讗讬讻讗 诇诪讬诪专 讻讬讜谉 讚注"讻 讞转专讛 讜讛驻讬诇讛 讛讻讜转诇 讗讬讬专讬 专讘讛 诪讚拽转谞讬 谞驻专爪讛 讜讗"讻 讛讗讜谞住 讘讗 诪讞诪转 讛驻砖讬注讛 讚讗讬 诇讗 驻砖注 诇讙讘讬 讻讜转诇 专注讜注 诇讗 讛讬讛 讻讜驻诇 讘讞转讬专讛. 讜注讬讬谉 诇注讬诇 驻专拽 讛驻专讛 (讘讘讗 拽诪讗 讚祝 谞"讘 注"讘) 讘转讜住' 讘讚"讛 讜砖讻讬讞讬 讙诪诇讬诐:


讘转讜住' 讘讚"讛 讗讬诇讬诪讗 讻讜' 诇讬讞讬讬讘 诇诪"讚 讗砖讜 诪砖讬诐 讞爪讬讜 讻讜'. 讚诇诪"讚 诪砖讜诐 诪诪讜谞讜 讗讬谉 诇讞讬讬讘 诪讬转讛 注诇 讗砖讜 讚讗诇讜 拽讟讬诇 转讜专讗 注讘讚讗 讻讜' 讻讚讗讬转讗 诇注讬诇 讘诪讻讬诇转讬谉:


讘转讜住' 讘讚"讛 讗诇讗 诇讞讘专讬讛 讻讙讜谉 砖讗讬谉 讻讜'. 讚讗讬 诇讗"讛 诇诪讛 讞讬讬讘 讘讚讬谞讬 砖诪讬诐 讬讞讝讬专 讝讛 讛诪注讜转 诇讘注诇讬诐. 讜专讗讬讬转诐 讘住诪讜讱 诪砖讜诇讞 讛讘注讬专讛 讗讬谉 诪讻专注转 讚讚诇诪讗 诪砖"讛 驻讟讜专 诪讚讬谞讬 砖诪讬诐 讻讬讜谉 讚讛驻讬拽讞 讞讬讬讘 诇砖诇诐 讜讻讬 诇讬转 诇驻讬拽讞 诇砖诇诐 讗驻砖专 讚讗讛"谞 讚讛讜讬 讻砖讜诇讞 讘讬讚 讞专砖 砖讜讟讛 讜拽讟谉 讚诇讗讜 讘谞讬 转砖诇讜诪讬谉 谞讬谞讛讜. 讜讗讜诇讬 讚讗"讻 讛讜"诇 诇诪讬转谞讬 专讘讜转讗 讘讻讬 讛讗讬 讙讜讜谞讗 讚诪讬讞讬讬讘 讘讚讬谞讬 砖诪讬诐 讗驻讬诇讜 讘砖讜诇讞 讘讬讚 讘专 讚注转. 讜讬砖 诇讬 诇讛讘讬讗 注讜讚 专讗讬讛 诇讚讘专讬讛诐 诪讛讗 讚讗诪专 讘驻专拽 讝讛 讘讜专专 诪谞讬谉 砖讗讬谉 讟讜注谞讬谉 诇诪住讬转 讻讜' 诪讗讬 讛讬"诇 诇讟注讜谉 讚讘专讬 讛专讘 讜讚讘专讬 讛转诇诪讬讚 讻讜' 讚砖"诪 讚讘讚讬谞讬 砖诪讬诐 谞诪讬 讛讜讬 讟注谞讛 诇驻讟讜专讬 讗诇讗 讘注"讻 讚讜拽讗 砖讜讻专:


讘转讜住' 讘讚"讛 讻住讜讬 讻住讬转讬讛 讜讗"转 讙诇讜讬 讻讜'. 讘讛讗 讻讬讜谉 讚诇诪讬住转专讬讛 拽讗讬 谞讬讞讗 讗祝 讗诐 诪转讻讜讬谉 诇专注讛 讛"讗 讚诇讬驻讟专讬讛 诪讚讬谞讬 砖诪讬诐 讻讬讜谉 讚诪"诪 注讘讬讚 诪爪讜讛 讘诪讛 砖住转专讜 砖诇讗 讬驻讜诇 注诇 讘谞讬 讗讚诐 讗讘诇 讻讗谉 砖诇讗 注砖讛 诪爪讜讛 专拽 注诇 诪讞砖讘转讜 砖谞转讻讜讬谉 诇诪爪讜讛 讛拽砖讜 讙诇讜讬 讜讬讚讜注 讻讜':





专砖"砖

专砖"讬 讚"讛 讛注讜砖讛 诪诇讗讻讛 砖砖拽诇 讻谞讙讚谉 讻讜' 讜讘讚"讛 驻讟讜专 讚讛讬讝拽 砖讗"谞 诇砖"讛. 诇讻讗讜专讛 转诪讜讛 讚诇诪"讚 讛砖讗"谞 诇砖"讛 讗驻讬' 注砖讛 诪注砖讛 讘讙讜驻谉 谞诪讬 驻讟讜专 讻讚诪讜讻讞 (讘讙讬讟讬谉 谞讙) 注"砖. 讗讱 讝讛 讬"诇 讚讗讝讬诇 讘砖讟转 讛专诪讘"诐 讘驻"讝 诪讛诇' 讞讜讘诇 讛"讚 注"砖 讘诪"诪 讜讘诪诇"诪 讗讜诇诐 拽砖讛. 讗) 讚讗祝 诇诪"讚 砖诪讬讛 讛讬讝拽 诪讬转讜拽诪讗 讘砖砖拽诇 讻谞讙讚谉. 讘) 诪砖"讻 讜讛谉 谞驻住诇讬谉 讘诪诇讗讻讛 讛诇讗 讝讛 讗讬谉 谞拽专讗 诪诇讗讻讛 专拽 讚谞驻住诇讬谉 诪驻谞讬 讛讬住讞 讛讚注转 讻诪讘讜讗专 砖诐:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讗诐 诇讗 讬讙讬讚 讜讻讜' 讜注讜讚 拽讬"诇. 转诪讜讛 诇讬 讛讗 讘讗诪转 讛讬讻讗 讚注讚 讗讞讚 诪讜注讬诇 讘注讚讜转讜 诇讞讬讬讘 诪诪讜谉 讞讬讬讘 拽专讘谉 砖讘讜注讛 讻讚讗诪专讬' 讘砖讘讜注讜转 专驻"讚 讛讻诇 诪讜讚讬诐 讘注讚 住讜讟讛 讜讻讜' 讜讘转讜住' 专讬砖 住讜讟讛 讚"讛 讻诇 讛拽砖讜 讘讗诪转 讗诪讗讬 诇讗 讗诪专讬谞谉 讚讜讛讜讗 注讚 讛讬讬谞讜 讘' 讚讜拽讗. 讜注"砖 诪讛 砖转讬专爪讜 讗讘诇 诇专砖"讬 讚讻"讻 诇拽讜砖讟讗 讚诪讬诇转讗 讚讜讛讜讗 注讚 讛讬讬谞讜 讘' 讚讜拽讗 爪"注:


讚"讛 驻讟讜专 讜讻讜' 讚讛讬讝拽 砖讗讬谞讜 谞讬讻专 诇讗 砖诪讬讛 讛讬讝拽. 拽砖讛 诇诪"砖 专砖"讬 转讞诇讛 讛注讜砖讛 诪诇讗讻讛 砖砖拽诇 讘讛谉 诪砖拽诇讜转 讜讘讝讛 讗祝 诇诪"讚 讚砖诪讬讛 讛讬讝拽 驻讟讜专 注"砖 讘讙讬讟讬谉 讜爪"注:





驻谞讬 讬讛讜砖注

讘讙诪专讗 讗讬诇讬诪讗 诇谞驻砖讬讛 诪诪讜谞讗 讘注讬 砖诇讜诪讬 讜讘讚讬谞讬 讗讚诐 谞诪讬 诇讬讞讬讬讘. 讜讬砖 诇讛拽砖讜转 讗诪讗讬 诇讗 诪讜拽讬 诇讛 砖驻讬专 诇谞驻砖讬讛 讜讻讙讜谉 砖讛讜讗 诪讜讚讛 砖讛注讚讬诐 讛注讬讚讜 砖拽专 讗诇讗 砖讗讜诪专 砖讗注"驻 讻谉 讛注谞讬谉 讗诪转 讜讗"讻 讗讬谉 爪专讬讱 诇砖诇诐 讛诪诪讜谉 讚讛驻讛 砖讗住专 讛讜讗 讛驻讛 砖讛转讬专 讜讘讚讬谞讬 砖诪讬诐 讜讚讗讬 讞讬讬讘 诪砖讜诐 诪讚讘专 砖拽专 转专讞拽 讜讬砖 诇讬讬砖讘 讻转讬专讜抓 讛转讜住驻讜转 讻讬讜谉 砖讗讬诇讜 讛讬讛 讬讚讜注 诇讘"讚 砖讛注讚讜转 注讬讚讬 砖拽专 讛讬讛 讞讬讬讘 诇砖诇诐 诇讗 砖讬讬讱 诇讜诪专 驻讟讜专 诪讚讬谞讬 讗讚诐 讜谞专讗讛 砖讛转讜住驻讜转 讘注爪诪诐 讻讬讜讜谞讜 诇讝讛 讻诪讜 砖讬转讘讗专 讗讞"讝 诪爪讗转讬 讘谞诪讜拽讬 讬讜住祝 砖讻"讻 讘砖诐 讛专讗"讛 讗诇讗 砖讛讘"讬 讘讟讜讞"诪 住讬' 诇"讘 讜讻谉 讛专诪"讗 讘讛讙"讛 讘砖"注 砖诐 诪砖诪注 砖驻讬' 讚讘专讬 讛谞"讬 讘砖讜讻专 诇讛注讬讚 诇讞讘讬专讜 讜爪"注 注讜讚 诪爪讗转讬 砖诐 讘砖"讱 砖讛讘讬讗 讘砖诐 讛专砖"诇 讘住' 讬砖"砖 讚讘讻讛"讙 砖讛讘注"讚 诪讜讚讛 砖砖讻专 注讚讬诐 砖拽专讬诐 讗注"驻 砖讛讜讗 讗诪专 砖讛注谞讬谉 讗诪转 诪"诪 讞讬讬讘 诇讛讞讝讬专 讗诇讗 砖讬砖 诇讞诇拽 讜爪"注 讘诇' 讛专砖"诇 讚诪诇' 讛砖"注 诇讗 诪砖诪注 讻谉 讜讛讻讬 诪住转讘专讗:


讘转讜住驻讜转 讘讚"讛 诪诪讜谞讗 讘注讬 诇砖诇讜诪讬 讜讻"转 驻讟讜专 诪讚讬谞讬 讗讚诐 诪砖讜诐 讚诇讗 讬讚注讬谞谉 砖讛诐 注讬讚讬 砖拽专 讻讜' 注讻"诇. 谞专讗讛 讚讗讬谉 诇驻专砖 讚讘专讬 转讜住' 讻驻砖讟谉 讚诇讗 讬讚注讬谞谉 讻诇诇 讗诐 讛诐 注讬讚讬 砖拽专 讚讗"讻 诪讗讬 专讘讜转讗 诇"诇 诇讜诪专 讚' 讚讘专讬诐 驻讟讜专 诪讚讬谞讬 讗讚诐 讚讘讻"诪 砖讗讬谉 注讚讬诐 谞诪讬 驻讟讜专 诪讚讬谞讬 讗讚诐 讜讞讬讬讘 讘讚讬谞讬 砖诪讬诐 讗注"讻 谞专讗讛 讚讻讜讜谞转 转讜住' 诇讜诪专 讚诇讗 讬讚注讬谞谉 砖讛诐 注讬讚讬 砖拽专 讻"讗 注驻"讬 讛讜讚讗转 讘注"讚 讗诇讗 砖讛讜讗 讗讜诪专 砖讛注谞讬谉 讗诪转 讜讻诪"砖 讘住诪讜讱:


讘讚"讛 讗诇讗 诇讞讘专讬讛 讻讙讜谉 砖讗讬谉 诇讞讘专讬讛 诪讛 诇砖诇诐 讻讜'  讜讛"讛 讚爪"诇 讚讗讬讬专讬 砖诇讛注讚讬诐 谞诪讬 讗讬谉 诇讛诐 诪讛 诇砖诇诐 讚讗诇"讻 讛讞讬讜讘 诪讜讟诇 注诇讬讛诐 讜讗驻讬诇讜 讘讛讜讚讗转 注爪诪诐 谞讗诪谞讬诐 注诇 注爪诪诐 诇注谞讬谉 砖诪讞讜讬讘讬诐 诇砖诇诐 讜诪"砖 讗讜 讻讙讜谉 砖讗讬谉 讗谞讜 讬讜讚注讬诐 讻讜' 驻讬' 砖讛讘注"讚 注爪诪讜 讜讛注讚讬诐 讗讬谉 诪讜讚讬诐 讘讻讱 讗讘诇 诪"诪 讗谞讜 讬讜讚注讬诐 砖讛注讬讚讜 砖拽专 注"驻 讛讜讚讗转 讛砖讜讻专 讜讝讛 诪讜讻专讞 讻诪"砖 讘住诪讜讱 讜诪讬讛讜 谞专讗讛 讚讻诇 诪讛 砖讻转讘讜 讛转讜住' 讻讗谉 讛讬讬谞讜 讻讚讬 诇讬讬砖讘 讛讗 讚谞拽讟 驻讟讜专 诪讚讬谞讬 讗讚诐 讗讘诇 讘讚讬谞讬 砖诪讬诐 讜讚讗讬 讞讬讬讘 讛砖讜讻专 讗注"讙 砖讛诇讜讛 诪讜爪讬讗 讗转 诪诪讜谞讜 诪谉 讛讘注"讚 讗讜 诪谉 讛注讚讬诐 讚诪"诪 讗讬住讜专' 讚注讘讚 注讘讚 讜讝讛 诪讜讻专讞 诪讚讛讘讬讗讜 专讗讬讛 讘住诪讜讱 诪砖讬诇讞 讗转 讛讘注专讛 讘讬讚 驻讬拽讞 讜讛转诐 注"讻 讛谞讬讝拽 讙讜讘讛 讚诪讬 谞讬讝拽讜 诪谉 讛驻讬拽讞 讗驻"讛 诪砖诪注 诪讚讘专讬讛诐 砖讛讬讛 诇讞讬讬讘讜 讘讚讬谞讬 砖诪讬诐 讗讬 诇讗讜 砖讬砖 诇讞诇拽 讘讬谉 砖讜讻专 诇讗讜诪专 讗讘诇 讛砖"讱 讘讞"诪 住讬' 诇"讘 讘砖诐 讛专讬讟讘"讗 诇讗 讻"讻 注讬"砖 讜爪"注:


讘讗"讚 讜讚讜拽讗 砖讜讻专 讗讘诇 讗诪专 驻讟讜专 诪讚"砖 砖住讘讜专 砖诇讗 讬砖诪注讜 诇讜 讻讜' 注讻"诇. 讜拽砖讛 讚讛讗 讘驻' 讛讗讬砖 诪拽讚砖 讚祝 诪"讙 诪砖诪注 诇讛讚讬讗 讚讻"注 诪讜讚讜 讚讗驻讬' 讘讗讜诪专 讞讬讬讘 讘讚"砖 讙讘讬 讛讗讜诪专 诇砖诇讜讞讜 爪讗 讜讛专讜讙 讗转 讛谞驻砖 讚诪拽砖讛 讛转诐 讘驻砖讬讟讜转 诪讻诇诇 讚转"拽 讘讚"砖 谞诪讬 诇讗 诪讞讬讬讘 讜专讗讬转讬 砖讛砖"讱 讘讞"诪 住讬诪谉 诇"讘 讛专讙讬砖 讘拽讜砖讬讗 讝讜 讜诇讗 转讬专抓 讻诇讜诐 讜讻谉 讛拽砖讛 讗住讜讙讬讗 讚拽讚讜砖讬谉 砖诐 讚讗诪专讬谞谉 讚讛谞讞砖 讛讬讛 专讗讜讬 诇驻讟讜专 诪讟注诪讗 讚讚讘专讬 讛专讘 讻讜' 讗祝 注诇 讙讘 讚讛转诐 讚"砖 讛讜讬 注"砖 讘砖"讱 讜诇讗 转讬' 讻诇讜诐 讜诇注"讚 谞专讗讛 诇讬讬砖讘 讛讗 讚讗诪专讬谞谉 讘拽讚讜砖讬谉 讚讛砖讜诇讞 讞讬讬讘 讘讚"砖 讛讬讬谞讜 讛讬讻讗 砖讛砖诇讬讞 注砖讛 讛诪注砖讛 讘爪讜讜讬 砖诇 讛诪砖诇讞 砖注讬拽专 讛诪注砖讛 诪讬讜讞讚 诇讛诪砖诇讞 砖讞驻抓 讘讝讛 讛注谞讬谉 讜诇讜诇讬 爪讜讜讬 讛诪砖诇讞 诇讗 讛讬讛 讛砖诇讬讞 专讜爪讛 诇注砖讜转 讝讛 讛诪注砖讛 讜诪讚讬谉 砖诇讜讞讜 砖诇 讗讚诐 讻诪讜转讜 讗转讬谞谉 注诇讬讛 讚谞讛讬 讚讘讚讬谞讬 讗讚诐 驻讟专讬谞谉 诇讬讛 诪讟注诪讗 讚讚讘专讬 讛专讘 讜讻讜' 诪"诪 讬砖 诇讞讬讬讘讜 讘讚"砖 讻讬讜谉 砖注讬拽专 讛诪注砖讛 诪讬讜讞讚 讗诇讬讜 讻讙讜谉 讘注谞讬谉 讬讜讗讘 讘讛专讬讙转 讗讜专讬讛 砖诇讗 注砖讛 讬讜讗讘 讗诇讗 诇拽讬讬诐 爪讜讜讬 讚讜讚 讛诪诇讱 讜注"讻 诇讗 讙专注 诪注砖讛 讬讜讗讘 诇讚讜讚 讻诪讜 砖讜讻专 讛谞"诇 讻讬 讚讘专 讛诪诇讱 讗诇讬讜 谞讞讜抓 讜讘讜讚讗讬 讛讬讛 专讜爪讛 讚讜讚 砖讬讜讗讘 讬注砖讛 讛讚讘专 讘砖诇讬讞讜转讜 讜诇讗 讬转注爪诇 诇讻讱 驻砖讬讟讗 诇讬讛 诇转诇诪讜讚讗 讚讞讬讬讘 讚讜讚 讘讚讬谞讬 砖诪讬诐 讜讻谉 讛讗讜诪专 诇砖诇讜讞讜 讛专讜讙 讗转 讛谞驻砖 砖讛诪砖诇讞 注讬拽专 讘注谞讬谉 讝讛 讜专讜爪讛 砖讛砖诇讬讞 讬注砖讛 讝讛 讘砖诇讬讞讜转讜 讜诇讜诇讬 砖诇讬讞讜转讜 诇讗 注诇讛 注诇 讚注转 讛砖诇讬讞 诇注砖讜转讜 讗诇讗 诇拽讬讬诐 爪讜讜讬 讛诪砖诇讞 注砖讛 讻谉 诇讻讱 讞讬讬讘 讘讚"砖 诪讚讬谉 砖诇讜讞讜 砖诇 讗讚诐 讻诪讜转讜 诪砖讗"讻 讘谞讚讜谉 讚讬讚谉 讘讗讜诪专 诇讞讘讬专讜 诇讛注讬讚 注讚讜转 砖拽专 诇讛讜爪讬讗 诪专讗讜讘谉 诇砖诪注讜谉 讚诇讗 砖讬讬讱 讻讗谉 讻诇诇 讚讬谉 砖诇讜讞讜 砖诇 讗讚诐 讻诪讜转讜 讚诇讗讜 砖诇讜讞讜 讛讜讗 讜讻谉 讛注讚讬诐 讜讚讗讬 讗讬谞谉 注讜砖讬谉 诇拽讬讬诐 专爪讜谉 讛讗讜诪专 讘诇讘讚 讗诇讗 讘诇讗"讛 谞诪讬 讛讬讜 注讜砖讬谉 诇专爪讜谉 讛讘注"讚 讜讝讛 讛讗讜诪专 诪注砖讛 住专住讜专讬 注讘讬专讛 讘注诇诪讗 讛讜讗 讚注讘讚 讜讗讬讛讜 讘注爪诪讜 谞诪讬 讗讬谞讜 砖诇讜讞讜 砖诇 讛讘注"讚 谞诪爪讗 砖注讬拽专 诪注砖讛 讗讬谞讜 诪讬讜讞讚 讗诇讬讜 讗诇讗 诇讛注讚讬诐 注爪诪谉 诇讻讱 讻转讘讜 转讜住驻讜转 讘驻砖讬讟讜转 讚讗讜诪专 驻讟讜专 讜讗驻讬' 讘砖讜讻专 住讚"讗 讚驻讟讜专 诪讛诇讬谉 讟注诪讬 拽诪"诇 讚讞讬讬讘 讚讘砖讜讻专 讛讜讬 讻诪讜 砖诇讬讞 讗讞"讝 注讬讬谞转讬 讘住驻专 讞讜讜转 讬讗讬专 讘砖讗诇讛 拽住"讜 砖讛讗专讬讱 讘讝讛 讜讛注诇讛 讚讚讬谞讬 砖诪讬诐 讚讛讻讗 讛讬讬谞讜 讚讬谞讗 专讘讗 讜讘拽讬讚讜砖讬谉 诇讗 讗讬讬专讬 讗诇讗 讘讚讬谞讗 讝讜讟讗 讜讘讗诪转 讬砖 诇驻' 讻谉 讗讘诇 诇驻讬 讛住讘专讗 砖讻转讘转讬 讚诪注砖讛 讚讬讜讗讘 诇讗 讙专注 诪砖讜讻专 讚讛讻讗 讜讗驻"讛 驻讟讜专 诪讚讬谞讗 专讘讗 诇讞讻诪讬诐 讚驻诇讬讙讬 讗砖诪讗讬 讛讝拽谉 讜讗"讻 讛讬讛 爪"诇 讚讛住讜讙讬讗 讚讛讻讗 诇讗 讗转讬讗 讗诇讗 讻砖诪讗讬 讛讝拽谉 讜讝讛 讚讜讞拽 诇讻讱 谞"诇 讻讚驻专讬砖讬转. 讜诪讻"砖 讚讘诪注砖讛 讚谞讞砖 谞诪讬 诇讗 拽"诪 讚诇讗 砖讬讬讱 谞诪讬 讻诇诇 诇讜诪专 砖砖讗"讻 讚讞讜讛 讜讚讗讬 诇讗 讗讻诇讛 讻讚讬 诇拽讬讬诐 专爪讜谉 讛谞讞砖 讗诇讗 诪谞驻砖讛 讛讬讗 讚拽讗讻诇讛 讜讛谞讞砖 诇讗 注砖讛 专拽 诪注砖讛 讛住转讛 讘注诇诪讗 讜注讬拽专 讛诪注砖讛 诪讬讜讞讚 诇讞讜讛 讘诇讘讚 讜讛谞讞砖 诇讗 谞讛谞讛 讘讙讜祝 讛讗讻讬诇讛 诇讻讱 讛讬讛 诪讛专讗讜讬 诇驻讜讟专讜 讗讬 诇讗讜 诪砖讜诐 讞讜诪专讗 讚诪住讬转 砖讗讬谉 讟讜注谞讬谉 诇讜 讜讻谉 讘诪住讬转 讙讜驻讗 讚注讘讜讚转 讻讜讻讘讬诐 讜诪注砖讛 讚注抓 讛讚注转 讜讚讗讬 讛讬讛 讞诪讜专 诪注讘讜讚转 讻讜讻讘讬诐 诪讚诇讗 讗砖讻讞谉 讘砖讜诐 诪住讬转 诇注讘讬专讛 讚诇讬讞讬讬讘 讗诇讗 讘讛谞讱. 讜讘诇讗"讛 拽砖讬讗 诇讬 讟讜讘讗 注诇 讛专讘 讛砖"讱 讚诪讗讬 拽砖讬讗 诇讬讛 诪诪注砖讛 讚谞讞砖 诇讞讬讬讘讜 讘讚"砖 诪讟注诐 砖诇讬讞 诇讚讘专 注讘讬专讛 讚讛讗 讗诪专讬谞谉 砖诐 讘讛讚讬讗 讘驻专拽 讛讗讬砖 诪拽讚砖 讗驻讬' 诇诪"讚 砖砖讗"讻 诪讜讚讛 讘讗讜诪专 诇讞讘讬专讜 爪讗 讜讗讻讜诇 讗转 讛讞诇讘 砖讛诪砖诇讞 驻讟讜专 砖诇讗 诪爪讬谞讜 讝讛 谞讛谞讛 讜讝讛 诪转讞讬讬讘 讜讗"讻 讻"砖 讚诇讗 砖讬讬讱 诇讞讬讬讘 讘诪注砖讛 讚注抓 讛讚注转 讚诪讬讚讬 讚讗讻讬诇讛 讛讜讗 讜讞讜讛 谞讛谞讬转 讜诇讗 讛谞讞砖 讜注讜讚 砖诇讗 注砖讛 讗诇讗 讗诪讬专讛 讘注诇诪讗 讜诇讗 砖诇讬讞讜转 讗"讻 驻砖讬讟讗 砖讛讬讛 诇讜 诇驻讟讜专 讗讬 诇讗讜 诪砖讜诐 讞讜诪专讗 讚诪住讬转 讜讞讜诪专 注讘讬专讛 讻讚讻转讬讘谞讗 讜讚讘专讬 讛砖"讱 爪"注 讜讚讜"拽 讜谞专讗讛 砖讛砖"讱 谞讞讬转 讙"讻 诇讝讛 讛讞讬诇讜拽 砖讻转讘转讬 讘讬谉 讛讬讻讗 砖讗讜诪专 讘转讜专转 砖诇讬讞讜转 讜讘讬谉 讛讬讻讗 砖讗讜诪专 讚专讱 讛住转讛 讘注诇诪讗 讜诇讝讛 诪讬讬转讬 砖驻讬专 专讗讬讛 讚讗讬谉 诇讞讬讬讘 讘谞讚讜谉 讚讛讻讗 讘砖讜讻专 诇讞讘讬专讜 砖讗讬谞讜 讗诇讗 讚专讱 讛住转讛 诪讛讛讬讗 讚谞讞砖 讚注"讻 诇讗 拽讗诪专 讘讙诪专讗 讚驻讟讜专 讛诪砖诇讞 讘讗讜诪专 讗讻讜诇 讞诇讘 讗诇讗 讘讚专讱 砖诇讬讞讜转 讗讘诇 讗讬 住"讚 讚讘诪注砖讛 讛住转讛 诇讞讜讚 讞讬讬讘 诇讗 砖讬讬讱 诇讞诇拽 讘讻讱 讚讘讗讻讬诇转 讞诇讘 诇讗 砖讬讬讱 砖诇讬讞讜转 砖讛诇讛 谞讛谞讛 讜讗讬谉 讛砖诇讬讞讜转 诪讬讜讞讚 讗诇讬讜 讻诪"砖 讜讚讜拽 讛讬讟讘:


讘讗"讚 讜注讜讚 讚讘驻讬专拽讬谉 转谞谉 讛砖讜诇讞 讗转 讛讘注专讛 讻讜' 诪砖诪注 讚砖诇讬讞 驻讟讜专 讗祝 诪讚讬谞讬 砖诪讬诐 注讻"诇. 诇讻讗讜专讛 讬砖 诇转诪讜讛 讚驻砖讟讗 讚诪讬诇转讗 诪砖诪注 讚讛讛讬讗 讚砖讜诇讞 讗转 讛讘注专讛 诇讗 讗讬讬专讬 砖砖诇讞讜 诇讛讚诇讬拽 讘砖诇 讞讘讬专讜 讚讜诪讬讗 讚专讬砖讗 讚砖诇讞讜 讘讬讚 讞砖"讜 讚诪砖诪注 诇注讬诇 讘驻"拽 讙讘讬 讞讜诪专 讘砖讜专 诪讘讗砖 讻讜' 讚讗讬讬专讬 砖诪住专讜 诇讞砖"讜 讘转讜专转 砖诪讬专讛 讜诪专 诪讜拽讬 诇讛 讘讙讞诇转 讜诪专 讘砖诇讛讘转 讜诪"诪 注讬拽专讗 讚诪讬诇转讗 诪砖诪注 讚诇讗 讗讬讬专讬 讻诇诇 砖诪住专讜 讻讚讬 诇讛讘注讬专 讘砖诇 讞讘讬专讜 讜讗"讻 讘住讬驻讗 讚砖诇讞讜 讘讬讚 驻讬拽讞 讗讬 诪讬讬专讬 谞诪讬 讘讻讛"讙 诪讗讬 讞讬讬讘 讘讚"砖 砖讬讬讱 讻讗谉 讻讬讜谉 砖诪住专讜 诇讘谉 讚注转 讘转讜专转 砖诪讬专讛 讜讘讚讜讞拽 讬砖 诇讬讬砖讘 讚讗讬讬专讬 谞诪讬 讘诪住专讜 讻讚讬 诇讛讘注讬专 讘砖诇 讞讘讬专讜 讜讗驻"讛 砖讬讬讱 讻诇 讛住讜讙讬讗 讚诪住专 诇讜 讙讞诇转 讗讜 砖诇讛讘转 讻讜' 讻讬讜谉 砖讗讬谞讜 诪讜住专 诇讜 讚讘专 讛诪讝讬拽 注爪诪讜 讜讗讚专讘讛 讘讻诇 砖注讛 讛讜诇讱 讜讻讘讛 讜注"讬 爪讘转讗 讚讞专砖 讛讬讗 讛讚诇讬拽讛 讜讗讬谉 诇讛讗专讬讱 砖讝讛 诪讜讻专讞 讚讘驻' 讛讗讬砖 诪拽讚砖 诪拽砖讛 讛砖"住 诇讛讚讬讗 诪砖讜诇讞 讗转 讛讘注专讛 讚诇讬讞讬讬讘 砖讜诇讞 讜诪砖谞讬 讗讬谉 砖诇讬讞 诇讚讘专 注讘讬专讛 讜拽"诇:


讘驻专砖"讬 讘讚"讛 讗诇讗 讘讞讚 讻讜' 讜讚讬诇诪讗 诇讗 讛讜讬 诪砖转讘注 讻讜'. 讻讗谉 诇讗 砖讬讬讱 诇讛拽砖讜转 讗诪讗讬 驻住讬拽 讜转谞讬 讞讬讬讘 讘讚"砖 讚拽诪讬 砖诪讬讗 讙诇讬讗 讗讬 讛讜讬 诪砖转讘注 讛诇讛 讗讜 诇讗 讚诪"诪 讻讬讜谉 砖讝讛 注爪诪讜 砖讬讜讚注 诇讛注讬讚 讗讬谞讜 讬讜讚注 讗诐 讬砖讘注 讛诇讛 讗讜 诇讗 讜谞诪爪讗 讚诇讗 讗讬讻驻转 诇讬讛 讘讛讝讬拽讜 砖诇 讞讘讬专讜 讞讬讬讘 讘讚讬谞讬 砖诪讬诐 砖谞转讻讜讬谉 诇讛讝讬拽:


讘讚"讛 驻讟讜专 诪讚讬谞讬 讗讚诐 讚讛讬讝拽 砖讗讬谞讜 谞讬讻专 诇讗 砖诪讬讛 讛讬讝拽 讜讻讜诇讛讜 讛谞讬 转讬讜讘转讗 诪转谞讬' 谞讬谞讛讜 注讻"诇. 谞专讗讛 讚讻讜讜谞转讜 诇讬讬砖讘 讚诇讗 转拽砖讬 诪讗讬 诪拽砖讛 讘驻砖讬讟讜转 讚讬诇诪讗 住讘专 专讘讬 讬讛讜砖注 讻诪"讚 讛讬讝拽 砖讗讬谞讜 谞讬讻专 砖诪讬讛 讛讬讝拽 讜讘讚讬谞讬 讗讚诐 谞诪讬 讞讬讬讘 注"讝 讻转讘 专砖"讬 讚诪转谞讬' 讛讬讗 讜讗"讻 注"讻 讚诪"讚 讛讬讝拽 砖讗讬谞讜 谞讬讻专 砖诪讬讛 讛讬讝拽 爪专讬讱 诇转专抓 讚诇讗 转拽砖讬 讘专讬讬转讗 讗诇讬讘讬讛 讜讻讚诪砖谞讬 讘讗诪转 讘驻' 讛谞讬讝拽讬谉 讻讙讜谉 砖讛讻谞讬住讛 诇专讘拽讛 砖转讬谞拽 讜转讚讜砖 讜讗"讻 诪拽砖讛 砖驻讬专 讚诪"诪 讗砖讻讞谉 诪讬讛转 讚砖讬讬讱 驻讟讜专 诪讚"讗 讜讞讬讬讘 讘讚讬谞讬 砖诪讬诐 讻谉 讬砖 诇讬讬砖讘 讻讜讜谞转 讛转讜住' 讜拽"诇:


讘讚"讛 专' 诪讗讬专 诪讞讬讬讘 讘讛讝讬拽谉 驻诇讜讙转讬讬讛讜 诪讬驻专砖讗 讘讛诪谞讬讞 讘谞转拽诇 驻讜砖注 讜讘诪驻拽讬专 谞讝拽讬讜 注讻"诇. 讜谞专讗讛 讚谞驻"诪 讛讻讗 讘住讜讙讬讗 讚砖诪注转讬谉 讚诇讗 转拽砖讛 诪讗讬 诪拽砖讛 讘驻砖讬讟讜转 讚诇讬讞砖讜讘 谞诪讬 讛讗 讚诇诪讗 住"诇 讻专"诪 讚讗驻讬' 讘讚"讗 谞诪讬 讞讬讬讘 讜讗祝 注"讙 讚讗诪专讬谞谉 讛转诐 诪讜讚讛 专"诪 诇讞讻诪讬诐 讘诪注诇讛 拽谞拽谞讬讜 讜谞驻诇讜 讘专讜讞 砖讗讬谞讛 诪爪讜讬讛 讚驻讟讜专 讗驻"讛 诇讗 砖讬讬讱 诇讛拽砖讜转 讚讛转诐 讘讚"砖 谞诪讬 驻讟讜专 诪砖讜诐 讚讗谞讜住 讙诪讜专 讛讜讗 讻讚驻专讬砖讬转 砖诐 诇讛讚讬讗 讗讘诇 诇驻诪"砖 专砖"讬 讚诪驻专砖 讘讛诪谞讬讞 讚驻诇讬讙讬 讘谞转拽诇 驻讜砖注 讜讘诪驻拽讬专 谞讝拽讬讜 讜讛讬讬谞讜 注"讻 诪砖讜诐 讚讘专讬讬转讗 讗讬讬专讬 谞诪讬 讻砖讛讝讬拽 诇讗讞专 谞驻讬诇讛 讗诇讗 砖讝讛 讛驻拽讬专 谞讝拽讬讜 诇讗讞专 讛谞驻讬诇讛 讜讗"讻 讛讗讬 讘讘讗 讚诪注诇讛 拽谞拽谞讜 讚诪讜讚讛 专"诪 讚驻讟讜专 诪砖诪注 谞诪讬 讚讗讬讬专讬 砖讛讝讬拽讜 诇讗讞专 谞驻讬诇讛 讜讻诪讜 砖驻讬专砖讜 讛转讜住' 砖诐 诇讛讚讬讗 注讬"砖 讜讗"讻 讘讻讛"讙 砖驻讬专 诪爪讬谞讜 驻讟讜专 诪讚讬谞讬 讗讚诐 讜讞讬讬讘 讘讚讬谞讬 砖诪讬诐 诇讚讘专讬 讛讻诇 讚讛讜讛 诇讬讛 诇住诇拽 讛讝讬拽讜 讜诇讗 诇讛驻拽讬专 讜讚讜"拽:





驻转讞 注讬谞讬诐

讗讬诇讬诪讗 讘讘讬 转专讬 驻砖讬讟讗 讜讻讜'. 注讬讬谉 诪"砖 讛专讘 砖讘讜转 讬注拽讘 讞"讗 住讬诪谉 拽诪"讜 讜讘住驻专讬 讛拽讟谉 砖注专 讬讜住祝 讚祝 驻' 讜讘住驻专讬 讛拽讟谉 讘专讻讬 讬讜住祝 讞"诪 住讬诪谉 讻"讞 讚祝 爪"讗 注"讗 注"砖 讘讗讜专讱:


转讜住' 讚"讛 讗诇讗 诇讞讘专讬讛 讜讻讜' 讗讘诇 讗诪专 驻讟讜专 诪讚讬谞讬 砖诪讬诐 讜讻讜'. 讜讛专讘 砖"讱 讞"诪 住讬诪谉 诇"讘 讛拽砖讛 注诇 讛转讜住驻讜转 诪讚讗诪专讬谞谉 驻专拽 讛讗讬砖 诪拽讚砖 诪讻诇诇 讚转"拽 住讘讜专 讗祝 讘讚讬谞讬 砖诪讬诐 驻讟讜专 讜诪砖谞讬 讗诇讗 讚讬谞讗 专讘讗 讜讚讬谞讗 讝讜讟讗 讗讬讻讗 讘讬谞讬讛讜 讜诪讛专"抓 讘转砖讜讘讜转 住讬诪谉 讞诇"拽 转讬专抓 讚讗祝 讚驻讟讜专 诪讚"砖 诇讚注转 讛转讜住驻讜转 注讘讬专讛 讘讬讚讜 讜讻讜' 注"砖 讜讻谉 讻转讘 讛专讘 讛诪讗讬专讬 讛讜讘讗 讘砖讬讟讛 诪拽讜讘爪转 讚讗祝 讚驻讟讜专 诪讚讬谞讬 砖诪讬诐 讗讬住讜专讗 拽注讘讬讚 注"砖 讜讻讘专 转诪讛 讛专讘 诪讛专"抓 砖讻谉 诪讜讻讞 诪讚讘专讬 专砖"讬 砖诐 驻专拽 讛讗讬砖 诪拽讚砖 讜讛讘讬讗诐 讛砖"讱 讘爪讜专讛 讗讞专转 注"砖. 讜砖诐 讘砖"讱 讬砖 讛讙讛讛 砖讛讘讬讗 专讗讬讛 诇讛转讜住' 讝"诇 诪驻专拽 讝讛 讘讜专专 讙讘讬 谞讞砖 讜讻讘专 讚讞讗讜讛 诪讛专"抓 砖诐 讜讙讚讜诇 讛讚讜专 诪讛专讞"讗 讘讬砖专砖 讬注拽讘 诪"讘 讜讘诪拽专讗讬 拽讚砖 讚祝 住"讛. 讜讛专讘 讞讜讜转 讬讗讬专 住讬诪谉 拽住"讜 讛讗专讬讱 讛专讘讛 注诇 讚讘专讬 讛砖"讱 讜讛讛讙讛讛 专拽 砖住讘专 砖讛讙讛讛 讛讬讗 诪讛砖"讱 注爪诪讜. 讜驻砖讜讟 讘注讬谞讬 砖讛讬讗 诪讞转谞讜 讝"诇. 讜注讬讬谉 诪讛 砖专诪讝转讬 诇拽诪谉 讘住谞讛讚专讬谉 驻专拽 讝"讘. 讜注诪"砖 讘住驻专 专讙诇 讬砖专讛 讘砖诪注转讬谉 讜讚讘专讬讜 诪讙讜诪讙诪讬谉 讻讗砖专 讬专讗讛 讛诪注讬讬谉:





讞讬讚讜砖讬 讛专讬"诪

讗诇讗 诇讞讘专讬讛. 讻' 转讜住驻' 讚讜拽讗 砖讜讻专 讗讘诇 讗诪专 讙诐 讘讚"砖 驻讟讜专. 讜砖"讱 讝"诇 转诪讛 讛讗 讗诪专 驻"讘 讚拽讚讜砖讬谉 讚讙诐 讚讗讬谉 砖诇讬讞 诇讚"注 讞讬讬讘 讘讚"砖 注"砖 住讬诪谉 诇"讘. 讜诇注"讚 诇拽"诪 讚讛讗 讗讬谉 讛砖讜讻专 讬讜讚注 讗诐 诪注讬讚讬谉 砖拽专 讗诐 讻谉 讘讗诪专 诇讛诐 诇讛注讬讚 砖拽专 诇讞讘讬专讜 讜讛注讬讚讜 讗诪专讬谞谉 讜讚讗讬 讗诪转 讛注讬讚讜 诇讗 诪讞诪转 爪讬讜讬 砖诇 讝讛 讛诪砖诇讞 讚' 专讘 讻讜' 讚' 诪讬 砖讜诪注讬谉. 讜诇注"讚 讗祝 砖谞转讘专专 讗讞专讬 砖讛注讬讚讜 砖讗讬砖 讗' 讗诪专 诇讛诐 诇讛注讬讚 砖拽专 诇讗 谞转讘讟诇 注讚讜转谉 讻诇诇 讘讝讛. 讜讗"讻 讬砖 诇讜 注讚讬诐 讻砖专讬诐 砖讛讗诪转 讻谉 讜诪诪讬诇讗 驻讟讜专 讙诐 诪讚"砖. 诪砖讗"讻 砖讜讻专 讚注讻"驻 驻住讜诇讬谉 讛诐 讚谞讜讙注讬诐 讜谞讜讟诇 砖讻专 诇讛注讬讚 注讚讜转讜 讘讟诇讛 讜讗讬谉 诇讜 注讚讬诐 讜砖驻讬专 讞讬讬讘 讘讚"砖 诪砖讗"讻 砖讗专 砖诇讬讞讜转 诇讚"注 讻谞"诇. 讜注讜讚 讚诇讗 砖讬讬讱 讘注讚讬诐 注谞讬谉 砖诇讬讞讜转 讙诐 讻砖讛讬讗 讗诪转 讜讻诪讜 诪讬 砖讗诪专 诇讗' 讻讛谉 拽讚砖 诇讱 讗砖讛 讙专讜砖讛 讚讙诐 讘讚"砖 驻讟讜专:


诇谞驻砖讬' 诪诪讜谞讗 讘注讬 诇砖诇讜诪讬 讻讜'. 讜讛讙诐 砖讬"诇 注讬讚讬 砖拽专 砖诇讗 专讗讜 讜讛诪注砖讛 讗诪转 讜讻砖诪讜讚讛 讗讞专 砖讛讙讘讜 讘"讚 注"驻 讛注讚讬诐 砖砖拽专讜 讜讗注驻"讻 诪讙讬注 诇讜 讛讜讬 讻讛讗讬 讚砖讟专讗 讝讬讬驻讗 讚驻专拽 讞"讛 讚诇讛讞讝讬拽 诪讛谞讬 讛诪讬讙讜 讜爪"诇 讚讘讝讛 专拽 注讜谞砖 讬砖 讘讬"砖 讚注讘专 诇驻谞讬 注讜专 讗讘诇 讞讬讜讘 转砖诇讜诪讬谉 讗讬谉 注诇讬讜 讙诐 讘讚"砖. 讙诐 讬"诇 讙诐 讘砖诪讗 讜讬砖 诇讜 注讚讬诐 讜诇砖讻谞讙讚讜 注讚讬诐 讜诇讗 讛讬讛 砖讜诐 讗' 诪讜讞讝拽 讜砖讻专 诇讛讝讬诐 讜谞注砖讛 诪讜讞讝拽 讚诇讗 诪驻拽讬谞谉 诪讬谞讬讛 讜讞讬讬讘 讘讚"砖 讚谞注砖讛 诪讜讞讝拽 讘砖拽专 砖讘注爪诪讜 讗讬谞讜 讬讜讚注 讗诐 讛讗诪转 讻讛注讚讬诐 砖诇讜. 讜讗驻砖专 讚讻讛"讙 讙诐 诪驻拽讬谞谉 诪讬谞讬讛 讻讚诪砖诪注 驻专拽 讞"讛 讙讘讬 讗谞谉 讗讞转讬谞谉 讻讜' 诇讝讬诇讜转讗 诇"讞:


转讜住' 讻住讜讬讬 讻住讬转讬' 讻讜' 讜讗"转 讙诇讜讬 讜讬讚讜注 讻讜' 讚讗驻讬诇讜 诪转讻讜讬谉 诇讟讜讘讛 讜讬讜讻诇 诇讛爪讬诇 讻讜' 注"砖 讜诇注"讚 转诪讜讛 讛讚讬谉 讘砖讘讬诇 住' 砖讬讜讬 讟诪讜谉 诇讗 讬爪讬诇 讗诐 讗驻砖专 砖讬谞爪诇 注讬"讝 讜谞专讗讛 讚诪讞讜讬讬讘 讜注"讻 讗讬谉 诇讞讬讬讘讜 讜讬"诇 讚讛讗 诪讛 讘讻讱 讚诪砖讜讬 讟诪讜谉 讻讬讜谉 砖讛转讜专讛 驻讟专讛 诪讛 砖讬讬讱 砖注讜砖讛 讛讬讝拽. 讜讛讗 注讬"讝 注讜砖讛 讟讜讘讛 诇讝讛 讻诪讘专讬讞 讗专讬. 讜注"讻 讚诪讛 诇讱 诇讝讛 诪讛 讞讝讬转 讚诪诪讜谉 讚讛讗讬 讞讘讬讘 讟驻讬 讜讗讬谉 专砖讗讬 诇注砖讜转 诪注砖讛 讗讘诇 讻砖讗驻砖专 拽爪转 砖讬谞爪诇 讙诐 讘诪转讻讜讬谉 诇驻讟讜专 讛诇讛 讙"讻 住"讚 讚驻讟讜专 讙诐 讘讚"砖 讜注讜讚 讻讬讜谉 讚讗驻砖专 讘讻讬住讜讬 讝讛 砖讛讜讗 诇讛爪讬诇 住"讚 讚讛讜讬 讛讬讝拽 砖讗讬谞讜 谞讬讻专 讘讞讬讜讘 砖讻讜诇讜 专拽 讘讚"砖 讜讙诐 讘讚"砖 驻讟讜专. 讜诪砖诪注 讚讛讜讗 注爪诪讜 砖讻驻祝 讜讻住讬' 讻讚讬 砖讬讛讗 讟诪讜谉 驻讟讜专 讙诐 讘讚"砖 讚讗诇"讛 诇讬诪讗 专讘讜转讗. 讗讱 讬"诇 讚讙诐 讚讟诪讜谉 驻讟讜专 诪"诪 注讻"驻 讘讚"砖 讞讬讬讘 讚讛讗 讙专诐 讛驻住讚:


讜诪讚诇讗 谞拽讬讟 专讘讜转讗 讗诐 讛讬讛 讟诪讜谉 讜讙讬诇讛 砖讙专诐 讞讬讜讘 讚讞讬讬讘 讘讚"砖. 诪砖诪注 讚驻讟讜专 讙诐 讘讚"砖 讘驻专讟 诇讛谞"诇 讚讘讟诪讜谉 讞讬讬讘 讘讚"砖 讗"讻 讘讚"砖 诇讗 讙专诐 诇讜 讛驻住讚 讻诇诇. 诪"诪 讗讬谞讜 诪讜讻专讞 讜诇讻转讞讬诇讛 谞专讗讛 讚讗讬谞讜 专砖讗讬 讚诪讛 讞讝讬转 讻讜' 讗祝 砖注"讬 驻砖讬注转讜. 讜讗诐 讙诇讛 驻讟讜专 讜讘注诇 讛拽诪讛 注爪诪讜 谞专讗讛 讚专砖讗讬 诇讙诇讜转讜 诇注砖讜转 诪讞讜讬讬讘 讘讚"砖 讘讬"讗 讻讬讜谉 砖注"讬 驻砖讬注讛 讻讜' 讜讛讜讗 诪转讻讜讬谉 诇讟讜讘转 注爪诪讜 讻诪讜 砖讞讬诇拽讜 讛驻' 讘诪讜讞诇 砖讟"讞 诇注爪诪讜 讘讚"讗. 讜讛讞讬诇讜拽 讘讬谉 诪讜讞诇 讚讞讬讬讘 讘讚"讗 砖讻讘专 讬砖 讞讬讜讘 讜诪驻住讬讚讜 诪砖讗"讻 诪砖讜讬 讟诪讜谉 砖注讜砖讛 砖诇讗 讬讛讬讛 讞讬讜讘. 讜讗祝 诇诪"讚 讝专拽 讻诇讬 讘转专 诪注讬拽专讗 诪"诪 讻' 转讜住' 讚讘讝讜专拽 讗讘谉 诇讻"注 讘转专 转讘专 讻讜':





砖注专讬 转讜专转 讘讘诇

(谞讜 专注"讗) 讚砖讜讬讛 讟诪讜谉 讘讗砖.鈥斪溩ぷ欁ㄗ�"讬 讗讬谞讜 诪讜讘谉 诪讛 讛驻住讬讚讜 讘讝讛 砖讛讟诪讬谞讜, 讚讗驻讬' 讻诇讬诐 讟诪讜谞讬诐 专讜讗讬诐 讗讜转诐 讻讗讬诇讜 讛诐 转讘讜讗讛 讜诪砖诇诐 诇讜 讚诪讬 转讘讜讗讛, 讜讛"谞 讘转讘讜讗讛 讟诪讜谞讛 爪专讬讱 诇砖诇诐 诇讜 讚诪讬 转讘讜讗讛 (注讬' 诇拽诪谉 住讗 讘), 讜讙诐 诇砖讜谉 "讛讻讜驻祝" 讚讞讜拽 诇驻讬专砖"讬, 诇讻谉 谞专讗讛 诇驻专砖 砖讛讬讜 砖诐 讻诇讬诐 诪讙讜诇讬诐 诪讜谞讞讬诐 住诪讜讱 诇拽诪讛 讜诇驻谞讬讜 讚诇讬拽讛, 讜讛诇讱 讝讛 讜讻驻祝 讗转 讛拽诪讛 注"讙 讛讻诇讬诐 讜注砖讗诐 讟诪讜谞讬诐 讜诪讻讜住讬诐, 讜诇讻谉 讗讬谉 讛诪讚诇讬拽 讞讬讬讘 诇砖诇诐 诇讘注诇 讛讻诇讬诐 讗诇讗 讚诪讬 转讘讜讗讛 讘诇讘讚, 讜讛砖讗专 讛讜讗 诪驻住讬讚.

